Ag er Sacremand a Briedereah - Wikimammenn\nAg er Sacremand a Briedereah\nE ti J.M. GALLES, 1790 (pp. 439-453).\n◄ Ag er Sacremand a Urh Ag er Sacremand a Briedereah Goulènnet hac é vou reit teoh ►\nBoud trompét a fæd en hani guet péhani en hum aliér. Par exampl, Pierr e zezir hum aliein guet Mari : en trompein e rér én ur rein dehou Therès é léh Mari. É aliance guet Therès n’en tall de nitra. En ol e ouair ehue penaus er Venéh, el Leannesèt hac en dud ingagét én Urheu sacrét n’eèllant quet diméein.\nBout quærent beèd er bembvèt pasèn a guærentage. Eit cavouét just er basèn ma vér quærent, réd-è clasq er pèn ag er guærentage, ha contein quel liès a basèn èl a rum tud ma vér peèlleit doh er pèn cummun. Par exampl, deu-vrær e zou ér guettan pasèn : où bugalé (quenderhui germén) e zou én eil pasèn : bugalé er guenderhui germén e zou én dairvèt-pasèn, hac ur rum peèlloh e form er bedairvèt-pasèn. Ur uéh ma vai unan ag en eu-barti ér bembvèt-pasèn, n’en dès mui a ampechemand a guærentage itré-d’ai.\nBoud aliét én ur mod-benac guet en hani e zezirér de brièd. Bout-ç’ou tri-sort aliance : 1.° Unan e sàu ag er Briedereah legitim, dré bèhani en dén e za de voud aliét de ol quærent ha ligné é voès ; hac er voès e za ehue de voud aliét de ol quærent ha ligné hé dén. Contein e rér en aliance èl er guærentage : quel liès a rum, quel liès a basèn.\n2.° En eil sort aliance e sàu ag er péhet lous : par exampl, un dén e gouchi ur verh pé ur voès, e za de voud aliét de ol hé hærent beèd en dairvèt-pasèn a guærentage, ha n’eèll quet hemb dispance diméein de hanni a nehai. Er voès pé er verh couchiét e zou ér memb stad vis-a-vis de dud en hani en dès hé houchiét.\n3.° En drivèt sort aliance e sàu ag er Sacremand a Vadiènd. Rac-ce en hani e vadè ur hroaidur, e za de voud aliét tehou ha d’é dad ha d’é vam. Er-ré e zalh ur hroaidur ar er Fonce a Vadiènd, e za de voud aliét tehou ha d’é dad ha d’é vam : ha chetui perac n’en dai quet permettét d’un tad na d’ur vam badèein ou hroaidur, meit ha requis vehai. Bout-ç’ou hoah un éspece aliance péhani e sàu ag er promesseu a Briedereah groeit é face en Ilis, itré en hani e bromètt ha tad ha mam ha berdér en hani de béhani é promètt.\nEn ol e ouair n’en dai quet permettét de hanni diméét hum aliein guet un aral durand ma vai bihue é barti ; na chongeal hum zizobér ag é barti eit quemér un aral. Pe zehai memb un dén de gouchi ur voès guet promèss a hum aliein ou deu a pe vou marhe é voès pé hé dén, en aliance e rehènt n’en tallehai de nitra.\nGarnagein én ur mod-benac un dén pé ur voès de ziméein inemp d’ou vat volanté. Él léh n’en dès quet a gousantemant, n’eèll quet boud a aliance. Pé scrapein ur verh en drespèt tehi pé d’hé zud, é sigur diméein dehi. Er-ré e ra pé e gonseill er sort treu-ze, e zou éscommuniét.\nDiméein é cuh inemp d’el Lezèn. Ordrenét-è gobér tri bann dré dri-Sul pé Gouil é Pron en Overèn. Réd-è receu er Sacremand é presance puar-test guet Person unan ag en eu-barti e vènn hum aliein, pé gùet ur Belêg en dès a berh er Person pé a berh en Éscob permission d’ou æredein.\nDihuènnét-è ehue doh ne vern pihue en dès reit de unan promesseu a Briedereah é face en Ilis, a æredein d’un-aral hemb en dout torrét, revè el Lezèn, er promesseu groeit d’er hettan parti.\nNe feut quet credein é vou én ur uéh na dihue é hanàuehait de bèh stad é hoh galhuét guet Doué : ur blæ na deu n’en dint quet guhavè assès eit quemènt-ce. Consultet liès hou Covezour hac éxpliquet tehou hou tispositioneu. Disclæriet tehou reih ha splann er péh e lar deoh hou speret, hou calon, hou c’imur.\nDe beb-unan-è enta hum avisal erhad ha considérein pèh quer miserabl-è unan en dès quemérèt ur stad ne jauge quet doh-t’ou. Perpet é poén, guet bihannoh a hræceu : perpet idan er béh, guet bihannoh a secour : perpet croësieu ponnér, hemb courage d’ou doug : perpet obligationeu a béré en hum aqùitt en drespèt d’é galon, hac èl-ce beèd er marhue ! Tristæd ur vuhé ! Quemènt-ce e arrihuou gueneoh mar hum ingagét hemb consultein Doué. Ma ne fal quet deoh bout trompét, considérét ne hoès quin affær d’obér ér béd-men, meit hou salvedigueah. Mæs eit bé gobér guet assurance, goulènnet guet Doué sclærdér eit hanànein é volanté ; hac eit ma vou cheleuét hou Pedèn, rénonciet d’en ol pènnadeu péré hou touguehai de héli hou fantasi ; d’er garanté raï vras doh unan-benac, ha d’en inclination fal, péré e ouni er galon hac e zall er speret ; d’én dougeance raï vras a hou tud, péhani e rehai deoh sèntèin doh-t’ai quêntoh eit doh Doué ; d’en ol hoand ha dezir de zastum danné, de voud inourét ha considérét, péré ou laquehai marcè d’ancoehad hou salvedigueah.\nDihoallèt drès peb-tra a gommance dré en debauche hac el libertinage, èl ma arrihue guet en darn muyan. Ne vou quet é héli lorbage, folleah, vanitéeu ha bobanceu er béd, é hanàuehait volanté Doué én hou quevir ; hac en hani e gommance dré er péhet, ne ra quet liès fin vad. Ag er sort-ze é lar er Speret-Sahtel : Ind em pedou, ha n’ou cheleuein quet : ind em hlasquou, ha n’em haveint quet, rac nou dès quet prezét quemér reglemant mad er bet, ha dougeance Doué n’en dai quet bet én-ai... Conduiet enta ur vuhé santel a vihan : hum aqùitted erhad a hou teværieu : tosteit liès d’er sacremanteu : groeit bamdé ur mortification-benac, un ævr mat-benac eit méritein guet Doué er græce de hanàuein é volanté : hum recommandet d’er Uériès glorius Vari, d’hou ç’Æl-Gardién, d’hou Sant Patrom... Laret liès èl S. Paul : Men Doué, petra e fal deoh ma rein mé eid accomplissein hou volanté santel ? Pé avel Samuël : Conzet, men Doué, rac hou servitour e cheleu. Pé avel er Profæt David : Men Doué, discoeit teign en hènd e zelian quemer, hac ansaignet teign er routt doh péhani è telian derhel... (El Livr Pedènneu e fourniss deoh ur Bedèn eit goulèn er græce d’obér ur choæge mat).\nN’en dai quêstion meid a zeu-stad : pé diméein, pé chom hemb diméein. Hum laqueit é balance itré d’ai hemb bout douguettoh de unan eit d’en aral. Éxaminet nezè de betra éh obligeant ; pèh dangerieu, pèh diæzemant ha pèh æzemant e zou é peb-hani, &c. Arlerh seèllet péré-è hou c’uellan hac hou fallan dispositioneu hac inclinationeu ; de betra é hoh mat ha de betra n’en doh quet, de betra en hum zouguét muyan revè Doué. Considéret anfin é pèh stad é careheoh merhuel, ha péhani vou er gùellan deoh é Jugemand en Eutru-Doué ; Rac er marhue hac er Jugemand e zou deu-vestr mat, hac e gondui d’en hènd sur er-ré e gar ou honsultein hac ou cheleuèt.\nGoudé m’hou pou hum éxaminét èl-ce istroh eid ur uéh, mar santét hou calon é pignein de chom hemb diméein, sontéet hoah hou tispositioneu, guet eun ne veheoh trompét. Deu-sort tud e chom bemb diméein : lod e chom èl-ce dré choæge hac ésprèss : lod-aral, rac n’en dai quet possibl dehai diméein, pé a gaus d’ur hlinhuèd, pé a gaus d’un occasion-benac-aral. Ne vou quet secour e vanquou d’er-ré-ze, mar carant hum boéniein de bratiquein er vertuyeu e jauge doh ou stad.\nMar santét hou calon é pignein de ziméein, considéret é ma en dispositioneu desordr guet péré en hum ingage en darn muyan ér stad-ce, e zou caus de baud ag er scandal ha malheurieu e arrihue ér Grechéneah. Pihue e gredehai é huélèt er péh e bass ér béd, é hès ur Sacremant de receu en dé ma timéèr. Ne uélér é mésq en dud youanq meit libertinage, boufonereah, hantiss criminel : ne gleuér guet-t’ai meit bêgadeu lous, bourdeu sot, mêlodiage, conz a vragueriss, a zanné, a zivertistemant, a vanité... Mar dai èl-ce en e hoès bihuét, distroeit dohoh hou ç’hunan, laqueit reihtæd én hou puhé ha consultet erhad quênd gobér hou choæge.\nConsidéret é ma ponnèrroh en obligationeu ag er stad a Briedereah eit ne chongér ér béd, hac é vou dehuehad teoh bout nezè é tésquein pratiquein er vertuyeu necessær eit hum aqùittein erhad a nehai. Éxaminet drès peb-tra mar doh én disposition de zessàu gùel hou famill eit ne ra en darn-muyan : rac n’en dès deja meit raï a fal Grechénion ér béd, ha gùel vehai deoh chom hemb diméein, eit hum laquad él léh de grésquein er chagrin e ra d’en Ilis en tadeu ha mameu lache ha dissourci é tessàu santelemant ou bugalé.\nUr uéh m’hou pou hanàuét hou vocation, taulet hou spi de hanàuein er parti e zestin deoh en Eutru-Doué. Ne gonsultet quet hou c’inclination naturel ; ne seèllet quet quemènd doh en danné, na doh er vrahuité, na doh er vaillantiss, èl doh er vertu hac er santeleah ; ha pe vehai possibl deoh cavouét un Æl, ne glasquet quet gùel. A-zè en e hoès dobér arrè a bedein hac a obér peb-sort ævreu mat eit méritein guet Doué er græce de hanàuein en hani é compagnoneah péhani é fal dehou ma tehait de hum santefiein.\nÉ-tretant antréein ér stad-ce, hum daulet de bratiquein en ol vertuyeu : dihoallet mat doh er chongeu, dezirieu, conzeu hac actioneu dishonest : ne hantet quet é cuh na hemb requis en hani guet péhani é teliét hum aliein, pé hui e rei d’en diaul léh d’hou ç’attaquein é peb-mod. Ne chonget quet, èl ma ra ul lod-vad, é ma permettét tout itré er-ré-zou promettét en eil d’éguilé. Er fal gredèn-ze e zou caus ma rér paud a sacrilégeu én un antréein ér stad a Briedereah.\nEn dé ma receuehait er Sacremant, crésquet hou Pedènneu hac hou ç’ævreu mat, eit ma vou eid-oh un dé a hræce hac a vénidiction. Permettét-è gobér ul leign honest guet er guærent tostan ha guet en amièt : mæs dihuènnét-è, é sigur gobér fest, a rein d’er-ré-ral occasion d’offancein Doué. Caër e vou larèt é ma er mod gobér èl-ce : modeu ha custumeu er béd ne vireint quet en ivraignereah, er horolleu scandalus, en tabut hac en dissancion a vout péhedeu a béré en hum rantt cablus er-ré e ra occasion dehai dré ou digueoreu caër hac ou leigneu saffarus. Mar e hoès fest d’obér, couviet er beurerion ha tud devod, péré hou secourou de dènnein ar-n’ah bénidiction en Eutru-Doué. Mæs ne veaih quet disquêntt assès eit quemér delé é sigur gobér chérvad guet tud, péré en trenoz e rei goab a hanah. Ul lod-vad guet eun petra e vou larét a nehai ma re rant èl er-ré-ral, e ra dispigneu mal-a-propos, a béré en hum santant durand ou buhé ! Chetui petra e ouniér guet custumeu er béd.\n4.° Deu-brièd e zeli hum gomportein é peb-tra guet honestiss. Mar dai ordrénét tehai boud itré dai inourabl hac honest, terriplæd é vou condannét guet Doué er-ré e vou malheurus assès eit hum lausquein guet un aral. Dihoalleènt ne zehai en eun ag ou dout rai a vugalé pé a goncevein raï bront dré er méh diræzonabl ag en dud, d’ou zurel é péhedeu (hanhuét ér Scritur abominabl dirac Doué), péré en dès taulét Onan hac hilleih-aral én ihuern. A guemènt-ce é ma hoah cablus paud a dud miserabl, péré e fal dehai derhel doh ou fallanté hemb coll ou inour. Lahein e zou sur ur péhet horribl, ha neoah mirèt a gonceuein ha lahein e zou er memb tra, é-mé S. Augustin. (Er-rest e zou éxpliquét él Livr ag er Vuhé devod, Chapistr XXXVIII, Parti III).\nAdtapet diwar « https://br.wikisource.org/w/index.php?title=Ag_er_Sacremand_a_Briedereah&oldid=83243 »\nKemmoù diwezhañ degaset d'ar bajenn-mañ d'an 6 Gen 2016, da 11:11.


Accueil / À la Une / An aotreoù-bleniañ gant ar Saltire er-maez lezenn e Skos\nMaxime TOUZE 14 septembre 2015\nSed aze ur skouer eus un aotre-bleniañ gant banniel Skos.\nSkosiz a fell dezhe lakaat banniel Skos (Saltire) war o aotre-bleniañ e plas an Union Jack a riskl koll anezhañ rak er-maez lezenn e vefe.\nAbaoe ar 6 a viz Gouere e vez embannet an aotreoù-bleniañ nevez gant banniel ar Rouantelezh-Unanet warne. Un diviz hag a oa bet kemeret e fin ar bloaz paseet evit kreñvaat ar santimant a unaniezh er Rouantelezh. An dra-se na blij ket d’an holl dud e Skos, hag un nebeud o deus divizet erlec’hiañ anezhañ gant banniel ar vro. Lod eus ar vlenierien a zo aet betek didroc’hañ ar banniel eus o aotre-bleniañ. Hag un embregerezh eus ar vro a werzh pegsunioù eus banniel Skos a-vent gant hini ar Rouantelezh-Unanet da lakaat en e blas.\nDileuridi ar gouarnamant breizhveuriat o deus kelaouet ar re a cheñchfe ar banniel e risklont da goll ar gwir da vleniañ. Hag ar re a zidroc’hfe ar banniel a ranko paeañ unan nevez gant un dell-gastiz ouzhpenn.\nAn dud a glemm war internet abaoe m’eo bet lakaet e pleustr. N’eo ket bet kelaouet mat an dud gant an arouez nevez-se war an aotre-bleniañ. Thomas Barbour eus Glasgow a lâr «em eus bet un aotre-bleniañ nevez peogwir em eus cheñchet chomlec’h hag em eus ar c’hast ag Union Jack warnañ. N’em eus ket votet evit se.» Ha n’eo nemet ur skouer eus an holl glemmoù a gaver war ar genrouedad sokial. Setu penaos e vez klasket sevel un identelezh, o rediañ an dud da gaout arouezioù na fell ket dezhe kaout. Traoù dister eo a lârfe tud ‘zo met ur banniel a zo un arouez eus ar re bouezusañ.\nAr memes aotre-bleniañ gant banniel ar Rouantelezh-Unanet.\nPartager la publication "An aotreoù-bleniañ gant ar Saltire er-maez lezenn e Skos"


Lennegezh [e brezhoneg] / Littérature [en breton] · Nadoz-Vor - Stal-levrioù dizalc'h / Librairie indépendante\nAr blouked - Youenn Coic\nEreg a gare ar vro-se. D'e soñj e kare anezhi gwelloc'h ha kreñvoc'h eget an dud bet ganet enni. Eñ, ne oa ket genidik eus ar vro. Deuet e oa eus un tu bennak all. Ne oa ket bet diaes dezhañ feurmiñ un atant digant Pennkaol. Ar maezioù a oa troet da…\nN'eus ket a garantez eürus - Goulc'han Kervella\nAr soñj en deus bet Goulc'han Kervella da gontañ deomp buhez daou zen yaouank,…\nRomeo ha Julieta - William Shakespeare\nDa-geñver ur gouel masklet e Verona e teu kalon Romeo da dridal evit Julieta. Ne oar ket neuze eo homañ pennhêrez ar C'hapuled, brasañ enebour familh Romeo. Kasoni diboell ha karantez dreistmuzul o tistrujañ yaouankizoù betek ar marv.\nPikou mab e dad - Edouarzh Ollivro\nKuitaat a ra Pikoù e dud ha Louaneg d’an oad a unnek vloaz evit mont d’ar skol da Lannuon. Ur cheñchamant bras evitañ rak eno e rank chom da lojañ. Ken gwazh ha mont da Viribi! Buan e ra Pikoù anaoudegezh gant Erwan ar Floc’h, ur c’hrennard eveltañ,…\nUr galon re dener - Yann-Fañch Jacq\nHere 1944. Diaesoc'h-diaesañ d'an arme alaman chom mestr war ar vro. Un tamm e pep lec'h e krog an dud da sevel a-enep dezho. Krogadoù taer. Enebiezh. Hag, e-kreiz an daolenn griz-se, daou zen. Mignoned int bet gwechall. An darvoudoù o deus lakaet…\nMe a zalc'ho - Ivona Galbrun\nBuhez Ivona Galbrun (1904 - 1985), anavezet ivez 'Iona', he anv barzhez.\nLa vie de Ivona Galbrun (1904-1985), connue aussi sous son nom de poétesse "Iona".\nÀr en deulin / À genoux - Yann-Bêr Calloc'h\nLivre de Calloc'h, dont le grand intérêt réside dans l'emploi de la langue et dans un lyrisme admirable, a attiré sur la littérature bretonne l'attention des lettres du monde entier. Elle marque une étape dans cette littérature qui s'élève aux plus…\nDanvez-priedoù - Alessandro Manzoni\nPRIZ LANGLEIZ 1978\nGouzout a ouzer ez eo "I promesi sposi" pennoberenn ar skrivagner (1785-1873) a lakaas, war a lavarer, 25 bloaz d'he sevel, hag ez eo ivez ar romant ar muiañ-lennet en Italia. Ur mestr-troer en deus kavet ar brezhoneg evit reiñ…\nPa fell da Rafael cheñch ar bed ne dro ket an traoù evel m'en dije bet c'hoant. Direnkañ a ra an holl. Treiñ plaen a ra ar bed, pep hini en e blas. Ha n'eo ket brav mont da blantañ reuz, da zirenkañ aozadurioù, forzh peseurt re e vefe. En em gavout…\nGeotenn ar Werhez - Jakez Riou\nDanevelloù skrijus, blaz ar velkoni ganto, lakaet da dremen war ar maez, en ur gevredigezh steuziet en deiz-a-hiziv, ha skrivet gant nerzh.\nCes nouvelles mélancoliques et tragiques ont pour décor la société rurale d’avant-guerre.\nTavarn ar Peoh - Marharid Siche\nDeuz Rezistañs zo kaoz amañ, eur gaoz tost da galon Marharid Siche,\nmesket gand unan all anavezet mad ganti : mojennou meur Bro-Hres. En eur\nmod ampart e vesk an daou evid taolenni Tavarn ar peoh, en eur gêr vihan a\nVreiz-Izel, m'en en gav eno…\nGoude marv e vamm e 1920 e teuas Meven Mordiern (Reun ar Rouz), dre garantez evit ar brezhoneg, d'ober e annez e Porzhig, nepell diouzh Sant Brieg e-lec'h m'edo Frañsez Vallée o vevañ. E holl amzer a ouestlas adal neuze d'ar brezhoneg. El levr-mañ e…\nDianket - Francis Favereau\nWar-lerc'h "Mab e dad" (1995), sed amañ un eil romant gant F. Favereau, skrivet etre 1996 ha 1998. Emaer er "bidouf " e Sant-Brieg, m'eo bet serret Laouig, ha ma stag da zuiñ paper diwar-benn an afer c'hoarvezet gantañ : dianket Fant, un nozvezh glav…\nLiv ruz an hesk - Yann Gerven\nMuntroù. E kreizh-Breizh, war ar maez don ! N'eo ket posubl !\nDiviet gant an embanner / Epuisé chez l'éditeur\nKoulm ar marv - Peter Tremayne\nPour la première fois, C’est en Bretagne que Fidelma, la célèbre religieuse-détective, va mener l’enquête, sur la côte du Morbihan. . Elle et son mari Eadulf ont embarqué à Nantes à bord d’un navire de commerce. Le temps est serein, la mer est belle,…\nGant Bro-Leon 1914, Ar Brezel Pevarzek, en deus c'hoant Goulc'han Kervella da reiñ da gompren, kement ha ma z eo posupl, tammoù deus buhezioù Leoniz, war an talbenn hag en adreñv. Kregiñ a ra gant ar galv da vont d'an emgann, tre betek ma voe sinet…\nTrajedienn Gabriela Vergi - Aleksandr Ledan\nAlexandre Ledan, imprimeur à Morlaix dans la seconde moitié du XIXe siècle, a laissé plus de 3.000 pages manuscrites en dépôt à la bibliothèque municipale de Morlaix. On y trouve pour l'essentiel des chansons, soit populaires, soit écrites par lui,…\nA-hed ar Panamericana - Jorj Abherve-Gwegen\nAn Andoù, livenn-gein Suamerika. En amzerioù a-raok ar Spagnoled, sez an Impalaerded Inka. An domani-mañ en deus Jorj Abherve-Gwegen ergerzhet e zaou benn : Ekouador ha Chile. Gant kirri-boutin, eus an harzoù gant Kolombia betek Chiloe, enezenn…\nSetu embannet eil levrenn va c'hentañ amzervezh war 1500 metrad a uhelder, ouzh adsteudadoù an Andoù. Ha se eus 1963 da 1968. Distroet e 1973, e chomin adarre tri bloaz war an hevelep "montaña" evit echuiñ ur c'houlzad all a dro bloaz war 3500…\nUr beleg a zo eus Youenn Troal. Kaset e oa bet gant e eskob – war e c’houlenn – da Vro-bPerou evel misioner. Dre ziv wech eo aet du-hont: eus 1963 da 1968, ha neuze eus 1973 da 1979. Pa felle dezhañ mirout darempredoù gant e vignoned a Vreizh, e oa…\n« Ur sadorn da noz a viz Kerzu ma soñjen bezañ va unan oc’h ober va zro e-barzh iliz Lokronan, setu ma tiskoachas e-harz piler sant Roc’h un den en e goazez. Diflach da gentañ, e stouas e benn hag e roas din da c’houzout edo eñ, William Blake, ouzh…\nFurnez ha faltazi - Roparz Hemon\nSkridoù eeun ha berr a-walc’h eo a ginnigomp amañ d’al lenner. Tennet int bet eus div gelaouenn Gwalarn hag Ar Bed Keltiek. El lodenn a denn d’ar furnez e kavor danvez da brederiañ war hon emzalc’h, war ar yezh... ha goude ez eus peadra da gaout dudi…\nUr strollad krennarded e gwerjez Abati an Aelez, e porzh an Aber Ac'h, deuet da bleustriñ war ur pezh-c'hoari : leaned sant Frañsez o tont d'ober o annez en Aber Ac'h. Etre ar pleustradegoù, ez eont da vale dre ar vro war roudoù sant Herve, Mikeal an…\nBreiz, pennadoù-amzer tremenet enni / La Bretagne, moments vécus - Franz Stock\nUr veaj e Breizh gant Franz Stock. Troidigezh e galleg diwar an alamaneg gant Cédric Flatres, gant notennoù. Troidigezh e brezhoneg gant Fañch Morvannou.\nUn voyage en Bretagne par Franz Stock. Traduction en français de l'allemand par Cédric…\nKoroll an haïku - Kunihiko Fujii\nBez ez eo an haïku ar barzhoneg bihanañ a zo er bed. Met daoust dezhañ da vezañ berr n'eo ket dister evit-se. En ur sevel haïku gant bugale skolioù ar c'hentañ derez ha kentañ kelc'h an eil derez am eus skrivet al levr-mañ. E-pad ar bloavezhioù-se am…\nAr Roue Ubu - Alfred Jarry\n"Kraoc'h !" eme ar Roue Ubu. Ur farsadenn eo da gentañ pennoberenn Jarry, bet skrivet gantañ pa ne oa nemet pemzek vloaz. Ur gwir bourc'hiz eo Ubu, deuet da vezañ un den gouez ha poltron, leun a gounnar hag a vrasoni. Ha ma vefe an tad Ubu ur seurt…\nMevel ar Gosker - Pêr-Jakez Helias\nPezh-c'hoari bet savet evit Radio Kimerc'h.\nEun den maro ha ne goll ket e benn - Pêr-Jakez Helias\nC'hoariadenn farsus e tri diviz.\nUn istor karantez kriz, troet diwar an alamaneg gant Pêr Denez.\nRoman de 1877 de l'écrivain allemand Theodor Storm. Il se déroule dans le nord de l'Allemagne juste après la guerre de Trente Ans et raconte une histoire d'amour…\nMetamorfoz - Aziliz Bourgès hag Erwan Cloarec\n“Hon buhezioù-pad e tisoñjomp hon c’hemmoù…»\nBamet ’ vezomp gant an dezrevelloù metamorfoz a vev ennomp. En enno emañ ar galloud da gemm ha war un dro e termenont ar stumm hag ar penn-natur. Petra a gemm ennomp? Petra a gemm ac’hanomp? Netra ne vir…\nRollan troad-houarn - Paol Feval\nLakaet e brezhoneg gant Alan an Diuzet.\nUn dornad kraoñ-kelvez - Anna Mouradova\n3 danevell. Ganet eo bet Anna Mouradova e 1972 e Moskov. Kroget da zeskiñ brezhoneg hec'h-unan en he bro e teuas da vBreizh da beurzeskiñ ar yezh ha da studiañ al lennegezh. Tremenet he deus an aotreegezh hag ar vestroniezh vrezhonek e Roazhon 2.…\nEnezenn al lavar - Erik Orsenna\nHentet gant ar barzh ha boemer an Aotrou Herri e kantre al lenner war diriad strobinellus Kêr ar gerioù a-gevret gant Janedig, dek vloaz, an danevellerez hag he breur henañ Tomaz, pevarzek vloaz.\nEr gêr-se eo dezrevellet en un doare skañv ar…\nTiriadoù ar gwalarn - Jef Gedez\nDa bep hini e heñvreoù... Re Mik, maget a-hed e vugaleaj gant lennadennoù Gounorz Kanada, a gas anezhañ war-du tiriadoù pell ar Gwalarn, war-lerc'h Splannder ar Bed, betek koll e skiant... Ur rentañ-kont beaj ouzhpenn a soñjo darn. Ar pep souezhusañ…\nMab e dad - Francis Favereau\nÀ la recherche du souvenir de son père, un jeune étudiant exhume des affrontements politico-culturels entre Trégor et centre-Bretagne. "Mab e dad" zo war un dro tammoù thriller, un dornad avanturioù, ul loaiad karantez hag ur meudad anarkiezh hejet…


Tourisme Bécherel - Visite / Visiter château Caradeuc | Bretagne\nKêr vihan al levrioù kozh neuziet e-giz er Grennamzer Tweet\nDegemer mat e Begerel. Ur gêr vihan hoalus enni straedigoù eus ar Grennamzer. Gant foar al levrioù kozh a vez aozet enni bep bloaz e vez desachet e-leizh a dud entanet ganti kerkoulz ha gwerzherien levrioù kozh ha levrierien. Kemerit amzer da lugudiñ war blasenn ar C’hoc’hu hag e liorzh an Thabor a-raok mont da weladenniñ an ilizoù hag ar c’hestell tro-war-dro.\tPebezh aergelc’h e Begerel ! Eus straed an Nezerezh da blasenn ar C’hoc’hu ez eus tiez e greunit eus ar 16vet, 17vet ha 18vet kantved. Miret o deus-holl o zres kaer. Kit gant straedigoù kammigellek ha dudius-kenañ ar gêr vihan neuziet-kaer-se e-pad un enderv. Kit da c’houde da bourmen e liorzh an Thabor, ul liorzh iskis-kaer anezhi. Savet eo bet al liorzh-se, deuet da vezañ ur milendall gant skalieroù ha mogerioùigoù, el lec’h ma oa ar c’hastell. Eus al lec’h-se e vezer sebezet gant ar maezioù a vez gwelet tro-war-dro.Deuit amañ deomp al levrioù kozh !Amañ ez eus levrdioù, aze ez eus stalioù keinerien pe vistri-skriverien … Kêr al levrioù eo Begerel. Bep bloaz, da vare Gouel bras al Levrioù a vez aozet da vare dibenn-sizhun Pask, e vez degemeret un engroeziad tud entanet ha gwerzherien levrioù-kozh. Adkavout a reer an hevelep aergelc’h enni hag an hini a vez e-pad an abadenn « La Fureur de lire », devezhioù aozet e miz Here er par broadel.Versailhez vreizhekUn droiad dre gastell Karadeg a erbeder deoc’h ober. Gant e bark, an hini ec’honañ eus Breizh, eo bet dleet dezhañ bezañ lesanvet « ar Versailhez vreizhek ». Gwez-ivin zo enni. E iliz giz c’hotek flammek zo moarvat unan eus ilizoù kaerañ ar vro. Kit e-barzh ! An nav gwerenneg bet graet er 16vet kantved a ya d’ober ul lec’h pinvidik anezhi.\nDaoust ha gouzout a raec’h ?pe war roudoù ar GwesklinEn em gavit, tud pitilh gant ar Grennamzer, e kastell Montmuran. Sebezus eo tourioù ar c’hastell, aveet gant balegoù-tarzhell ha difennet gant dorioù-gwinterezh ha daou bont-gwint. Amañ eo e voe marc’heget Beltram ar Gwesklin e 1354 hag e timezas gant Jeanne Laval 20 vloaz diwezhatoc’h.\nLiens utilesOffice de tourisme du Pays de Bécherel\tBegerel\nDegemer mat e Begerel. Ur gêr vihan hoalus enni straedigoù eus ar Grennamzer. Gant foar al levrioù kozh a vez aozet enni bep bloaz e vez desachet e-leizh a dud entanet ganti kerkoulz ha gwerzherien levrioù kozh ha levrierien. Kemerit amzer da lugudiñ war blasenn ar C’hoc’hu hag e liorzh an Thabor a-raok mont da weladenniñ an ilizoù hag ar c’hestell tro-war-dro.


Munud eus De koppelaarster (1656) ; un emboltred e vefe.\nPlac'h al laezh (war-dro 1660-1661)\nJohannes Vermeer (pe Johannis, Johan, Jan), anavezet ivez evel Vermeer Delft, badezet e Delft d'an 31 a viz Here 1632 ha marvet eno d'ar 15 a viz Kerzu 1675, zo ul livour izelvroat eus ar XVIIvet kantved. Johannis e oa e anv en e vadeziant, ha Jan pa varvas.\n3 An dud livet gantañ\n43 bloaz e oa Vermeer pa varvas, ne livas nemet 35 taolenn en ur ober 20 vloaz, nebeut a dra e-skoaz livourien all, ha koulskoude eo bras e vrud.\nMoarvat n'ae ket e vrud pelloc'h eget trowardroioù Delft, e gêr c'henidik. Gant skriverien e vuhez eo bet dastumet an evezhiadenn-mañ a-berzh ur c'hronikour gall, Balthasar de Monconys, hag en devoa gwelet un oberenn gantañ e ti ur pober: « (...) 1000 lur e oa koustet, pa vije bet re gant 6 pistol a gavan-me. »\n« A-zivout Ver Meer eus Delft, e c'houlennas-hi digantañ hag ur vaouez an hini he devoa roet c'hoant dezhañ da vezañ, ha Swann en devoa anzavet e oa unan ... met ur sekred e oa, ne oa ket bet troet gant al livour-se ken. »\nEr geoded izelvroat, staget gant an Istor ouzh an Tiegezh Orange, ma oa c'hoazh ur statud dibar ha stag brientoù outi, e seblant Vermeer bezañ tapet brud un arzour hag un nevezer. Lakaet e oa bet e anv gantañ en 1653 evel arzour dizalc'h e Gild Sant-Lukaz, ha dean e oa ennañ. Brudet e oa evel anaoudeg e taolennoù livet, peogwir e voe galvet en 1672 da vont da Den Haag da reiñ e ali diwar-benn un dastumad taolennoù eus Venezia gwerzhet da Frederig-Gwilherm, Dilenner Meur Brandenburg.\nPlac'h he ferlezenn (v. 1665-1666)\nDiouer a zielloù zo diwar-benn buhez an arzour, ha gant-se ned a alies an istorourien nemet war varteze. Krediñ a ra lod e oa bet Vermeer o teskiñ ar vicher gant Carel Fabritius, a oa o labourat e stal Rembrandt.\nTaolennoù zo, a-hervez, dre ma'z int teñval ha leun a velkoni, a vije prouenn a gement-se, evel ar Plac'h o vorediñ.\nGouzout a reer ivez e tegouezhas Pieter de Hooch en Delft en 1654 : hag en em zaremprediñ a rae an daou arzour? N'haller ket bout sur, met splann eo o deus labouret o-daou da reiñ un doare nevez d'al livañ oberoù ar pemdez o lakaat war al lien efedoù gwirion ar gouloù hag an danvezioù.\nMoarvat en deus livet Vermeer evit tud a hiniennoù, ha n'eo ket evit ar varc'hadourien oberennoù arzel.\nAn dantelezerez (wd. 1670-1671)\nHervez Montias (Vermeer and his milieu, 1989), e laboure evit P. Claesz van Ruijven dreist-holl; hennezh a oa un tailhanter pinvidik. Goude-se e voe legadet an dastumad da verc'h Van Ruijvenha d'e vabeg, Jacob Dissius. Pa varvas hennezh e voe gwerzhet ouzh ar gouloù un daolenn warn-ugent bet livet gant Vermeer en Amsterdam. Daoust da se n'eus roud skrivet ebet eus al labour-se evit van Ruijven. Gouzout a reer avat ec'h amprestas Vermeer 200 florin digantañ en 1657.\nE 1653 e timezas Vermeer da g-Catharina Bolnes, merc'h da Maria Thins ha ne oa ket divadoù. Koulskoude, en 1672, e voe disklêriet brezel gant Bro-Saoz d'an Izelvroioù, hag int aloubet gant an armeoù gall. Kement-se a voe drastus evit marc'had an arz ha war washaat ez eas stad Vermeer hag e diegezh.\nSetu a lavaro e wreg diwezhatoc'h: « Abalamour da se ha d'an dispignoù bras a oa d'ober evit ar vugale pa n'en doa ket madoù a-walc'h da baeañ e voe ken glac'haret hag e fallaas kement ma kollas e yec'hed ha ma varvas en ur ober un devezh hanter ». Eizh minor a chomas gant e wreg. E 1676 e voe roet un aotre dizleañ da Catharina : hervez al lezenn e leze an dleidi da gemer madoù Vermeer.\nJohn Smith (1833), marc'hadour oberennoù arzel, ha Thoré-Bürger (1866) eo a zo kaoz da vrud nevez Vermeer.\nE 1935 e voe aozet gant Mirdi Rotterdam ar c'hentañ diskouezadeg diwar-benn ul livour dindan an anv : « Vermeer - orin ha levezon ». Roet e voe d'ar mestr ar vrud a verite, goude ma chome da reizhañ ar fazioù graet gant e azeulerien ha da ziskuliañ drevezadennoù ar falserien, evel re an hini brudetañ anezho, Han van Meegeren, a werzhas ur falsoberenn diwar Vermeer da Hermann Göring.\nUn diskouezadeg veur eus e oberoù a voe en National Gallery e Londrez en hañvezh 2001.\nAn dud livet gantañ[kemmañ | kemmañ ar vammenn]\nAn douaroniour (war-dro 1669)\nLivet en deus Vermeer tud en o zier dreist-holl. Hag an div daolenn eus Delft a seblant bezañ livet eus a-drek ur prenestr zoken.\nUn nebeud poltredoù zo, met livet en deus tud en o buhez ordinal da gentañ-penn, tud vunut alies, plac'h al laezh o labourat, met tud pinvidik ivez e tier klet.\nDaveoù relijiel ha skiantel zo ivez e darn eus an taolennoù, a-wechoù en taolennoù a weler en daolenn.\nC'hwec'h taolenn ha tregont zo anavezet evel oberennoù graet gant Vermeer. Met n'emañ ket a-du an holl gant ar varnadenn-se.\nGwelout Mirdi brezhonek Vermeer\nLivourien izelvroat brudet arall a oa kempredidi da Johannes Vermeer.\nGerard ter Borch II (1617-1681)\nJan Steen (1613-1679)\n(en) History/Artists/V/Vermeer, Johannes/Vermeer war lec'hienn Arts History\n(fr) Taolennoù Johannes Vermeer\n(fr) Livourien veur - Johannes Vermeer\n(en) Al lec'hienn Essential Vermeer\n(fr) Vermeer - ar barr-livañ hag ar bluenn\n(en) Johannes Vermeer e-barzh Artcyclopedia\n(fr) 49 zaolenn gant Jan Vermeer\nAdtapet diwar « https://br.wikipedia.org/w/index.php?title=Johannes_Vermeer&oldid=1985905 »\nKemmoù diwezhañ degaset d'ar bajenn-mañ d'an 12 Ebr 2022, da 10:44.


Galliom – Germaniom – Arsenik\nNiver atomek 32\nAozadur elektronek [Ar] 3d10 4s2 4p2\nNiver oksidadur +2, +4\nSkin atomek 187\nTolz atomek 72,64\nUn elfenn gimiek eo ar germaniom ; Ge eo e arouez kimiek, 32 e niver atomek ha 72,64 e dolz atomek. Ur metaloid eo ar germaniom.\nSina eo ar c'henderc'her germaniom pennañ er bed (80 000 tonennad e 2011, dirak Rusia (5 000 t) ha Stadoù-Unanet Amerika (3 000 t). Ouzhpenn da gement-se, 30 000 t a c'hermaniom a voe kenderc'het er broioù all e 2011.\nE 1869 e skrivas Dmitriy Mendeleyev en e Daolenn, linenn 10 : C=12 Si=28 ?=70 Sn=118 ; rakjedet en devoa neuze e vije un elfenn naturel he zolz atomek dambar da 70, etre ar silikiom hag ar staen.\nE 1885 e voe dizoloet en ur vengleuz ur meinad nevez aozet gant arc'hant, sulfur hag un elfenn dianav. Gant ar c'himiour Clemens Alexander Winkler e voe termenet an elfenn nevez-se e 1886, ar maenad o vezañ Ag8-?-S8. Diwar anv latin e vro, Germania, e vadezas Clemens Winkler an elfenn nevez.\nAbalamour ma 'z eo perzhioù ar germaniom tost da re an arsenik 33As ha da re ar stibiom 51Sb e voe goulennoù a-zivout lec'h ar germaniom e Taolenn D. Mendeleyev, hogen dre m'en devoa ar c'himiour rusat rakwelet e vije un elfenn gant perzhioù kar d'an hini nevez-dizoloet e voe divizet e oa 32Ge an elfenn-se, ar pezh a voe kadarnaet pa c'hallas C. Winkler dielfenniñ 500 kg eus ar maenad e 1887.\nUr metaloid lufrus gwenn-arc'hriz eo ar germaniom. Damheñvel eo e berzhioù kimiek ouzh re e amezeien e strollad ar c'harbon, ar silikiom hag staen.\nEvel ar silikiom e tazgwered gant an oksigen en natur, hogen re gizidik eo ouzh an oksigen setu ne vez ket kavet germaniom glan war an douar (pa gaver silikiom en e stumm glan). Da ledreüzenn e tro ar germaniom pa vez puraet.\nDigemm e chom pa vez lakaet da zaremprediñ aer, dour, ur vazenn hag an darn vuiañ eus an trenkennoù — gant an drenkenn nitrek HNO3 avat e vez peuroksidet.\nPemp izotop eus ar germaniom a gaver war an Douar : 70Ge, 72Ge, 73Ge, 74Ge ha 76Ge, a zo un tammig skinoberiek.\nAn izotop 74Ge a gaver an aliesañ, 36 % eo e builhder naturel (da lavaret eo ez eus 36 % eus 74Ge er germaniom a gaver en natur).\nPa vez bombezennet gant rannigoù A e ro an izotop 72Ge an izotop 72Se (Seleniom) en ur zistagañ elektronoù karget a c'hremm ; neuze ez arverer 72Ge kemmesket gant radon da fardañ daspugnerioù atomek.\nPa vez e-unan (tennet eus ur maenad) e vez ar metaloid germaniom arveret evel ul ledreüzenn en transistorioù, a voe an diazez eus an ardivinkoù elektronek arnevez kentañ ; e-pad un dek bloavezh bennak e voe ar germaniom an elfenn nemeti a veze implijet da sevel transistoroù, hogen 2 % hepken eus an ardivinkoù elektronek a-vremañ zo diazezet war ar germaniom, a zo bet erlec'hiet gant ar silikiom dreistpuraet. Ar c'hendeuzad silikiom-germaniom (Si-SiGe) avat a vez implijet en ardivinkoù a-vremañ peogwir ez eo kalz buanoc'h eget ar silikiom.\nUn implij all zo bet kavet d'ar germaniom koulskoude : fardañ GeO2, a vez arveret en neudennoù luc'hek a ya da sevel ar rouedadoù pellgehenterezh a gas an ditouroù niverel dre ar bed a-bezh.\nEr c'helligoùigoù-heol e vez implijet ivez, evel el lestrig-ergerzher Curiosity a zo war ar blanedenn Meurzh.\nE Japan hepken ez arverer GeO2 evel trelusker da fardañ ar mezell PET, da lavaret eo polietilen tereftalat (C10H3O4)n.\nAdtapet diwar « https://br.wikipedia.org/w/index.php?title=Germaniom&oldid=1937511 »\nKemmoù diwezhañ degaset d'ar bajenn-mañ d'an 24 Gen 2022, da 08:19.


Journal de Renaud Camus, dimanche 24 février 2019\ncréée le lundi 25 février 2019, 11 h 00\nmodifiée le mardi 26 février 2019, 11 h 36Plieux, dimanche 24 février 2019, minuit et demi. À moins de cent mètres en contrebas de la maison, à l’ancienne ferme de la Garrière, ~~~~ ~~’~~~ ~~~~~ ~~~~~~~~~~ ~~~~~~~~ ~~~~~~-~~~~~ ~~~~, ~~~~~~~’~~ ~~~~~~~~~ ~~~ ~~~~~~~~~~~~~~ ~~~~ ~~~~~~~~~~, ~~~ que je passais ~~~~ ~~~ ~~~~~ ~~~~~~~ ~~~ ~~~~~, ~~~~~~~~~ ~~~~~, ~~~ ~~ ~~ ~~~~~~~~~~ ~~~ ~~~~~ ~~~~~~~~~~ ~~~~~~~~~~~. ~~~ ~~~~ ~~~ ~~~~~~~~ ~~~’~~~ ~~’~~ ~~~~~ ~~~~ ~~’~~~~~~~~~ — ~~~ dont je ne ~~~~~~~~ ~~~~~ ~~~ ~~~~~~~~~~, ~~~ ~~~~, ~~~~~ ~~~~~~~~. ~~~~ ~~~~~~ ~~~~ ~~~~~~~~~ ~~~~~ ~~~ ~~~~~~~~ ~~’~~~~~~~, ~~~~~ ~~~ ~~’~~~ ~~~~ ~~~~ ~~~~~~ ~~~ ~~~~~~~~~~, ~~~~ ~~~ ~~~~~~~ fallu traverser le ~~~~~ ~~~ ~~~~~~~~~~~~~~ ~~~ ~~~ ~~~~~~~~~~~~~ ~~’~~~~~~~~ ~~~~ ~~~~~~~ ~~~~~~~~, ~~~~~~~ ~~~’~~~ ~~’~~ ~~~~~ ~~~~ ~~~~~~, ~~~ ~~~~~ ~~~~ ~~~ ~~’~~~~~~ ~~~~~~~ ~~~ ~~~~~~~~~~ ~~~ ~~~~~ ~~~~~ descendre vers la ~~~~~~~~, ~~~~~~ ~~~~ ~~~ ~~~~~~~ ~~~~~~~~~ ~~~~~~ ~~~~~~~ ~~~~ ~~~~ ~~~~~~~ ~~~~~~~~. ~~~ ~~’~~~ ~~ ~~~~~ ~~~~ ~~~ ~~~~~ ~~~~~~~, ~~~~~~~ ~~~~~, ~~~~~~ ~~~~ ~~’~~~~~~ ~~~~~~~ ~~~~ épisode dans l’agenda. ~~’~~~ ~~~ ~~~~~~~~~~ ~~~ ~~~ ~~~~~ ~~~~~~~ ~~~ ~~~~ ~~~ ~~~ ~~~~ ~~~~~~~~~~, ~~~~~ ~~~’~~~~~~ ~~~ ~~~~~~~~~~ ~~~ ~~~~~~~~~~~ ~~~~~ ~~~~ ~~~~~, ~~~~~ ~~~~~~ ~~~~~, ~~~ ~~~~~~~~~~~~ très fort mon ~~~~~~~~~~~~~~ ~~~~~~~~~. ~~~~~~~~~~ ~~~ ~~~~~~~~~ ~~~ ~~~~~, ~~~~~~~~~~~~~~, ~~~~ ~~~~~ ~~’~~~~~~~, ~~~~ ~~~~ ~~~~~~~, ~~~ ~~~~ ~~~~~ ~~~ journal, ~~~~ ~~~~ ~~~~~~ ~~~ ~~’~~~~~~ payant.\nJe ~~’~~~~~~~ ~~’~~~~~~~~~ rien de désagréable ~~ ~~~~~ ~~~ ~~~ ~~~~~~~~ ~~~~~~~~~~ ~~~~~~~~ ~~’~~~~~~~~~ ~~~~~~, ~~’~~~~ ~~~~~ ~~~~~~~~~ ~~~~~~~~~~~~~ ~~~~~~~~~~~~~, ~~ ~~~~ ~~~~~~~~~~ ~~~~~~ ~~~~~ ~~~’~~~ ~~~ ~~~~~~~~ ~~~~~~~~~~, ~~~~~ ~~~~ ~~~~~ ~~~ très méritoire discrétion, ~~~~~, ~~~~ ~~~~ ~~~~~~ ~~~~~~’~~ ~~~~ ~~~~~~~~ ~~~ ~~~~ ~~~~ ~~~~~~ ~~~ ~~~~ ~~~~~~~~~~ ~~~~~~ ~~~~~~, ~~~~~~~~ ~~~~ ~~~~ ~~~~~~~~. ~~~~~ ~~ ~~~~~ ~~~ ~~~~~~~~~~~~ ~~~~~~~~~~~ ~~~~~~~, très bien accordées ~~ ~~~~ ~~~~~~ ~~~~~~~~~~~ ; ~~~ ~~~~~ ~~ ~~~~~~~~~~ ~~~ ~~~~~~ ~~~~ ~~~’~~~ ~~~~~~~~~ ~~’~~~~~~~~~~ ~~~ ~~~~~~~~ ~~~~~~ ~~~~~~~~, ~~~~~~ ~~’~~~ ~~~~~~~ ~~~~~~. ~~~ ~~~~~, ~~~~~~ ~~~~~ est éclairée de ~~’~~~~~~~~~~, ~~~ ~~~~~~~~~ ~~~ ~~~~~~ ~~~~~~~~ (genre).\nLe ~~~~~ ~~~ ~~~~~~~~~~~~~~ ~~~~ ~~ ~~~~~~~~ ~~~~~~~~~ ~~~~~~ ~~~~~ ~~~~ ~~~ ~~~ ~~’~~~~~~ ~~~~~~~, ~~~ ~~’~~~~~~ ~~~~~~~~~~ ~~’~~~~~~~~~~~ ~~~~~~~ ~~~ cette inquiétude, dans ~~’~~~~~~~, ~~~~ ~~’~~~~~~ ~~~~~ ~~~ ~~~~~ ~~~~~~~~ ~~~~~~~~~. ~~~ ~~~~ ~~~~~~ ~~~~~ ~~~ ~~~~~~~~~~ ~~~~~~~~~ ~~’~~~~~~ ~~~~ ~~~~~~~ ~~~~~~ ~~~ ~~~~~~~, ~~~~~~ ~~~ ~~~~~~~ ~~~ ~~~~~~~~~, ~~~ c’est beaucoup moins ~~~~~~~ ~~~ ~~~~~~ ~~~ ~~~ ~~~~~~~~~~~. ~~~~~ ~~~~ ~~’~~~~ ~~~~~~~~~ ~~~ ~~~~~ ~~~ ~~~~~~~~~~~~~~, ~~~ ~~~~ ~~’~~~~ ~~~~~~~ ~~~~~ ~~~~~, ~~~~~~~~ ~~~~~~~’~~~ ~~’~~ ~~~~~ ~~~~ ~~~~~~~~~ ; ~~~ j’avoue ne comprendre ~~~~ ~~~~~~~~ ~~~ ~~~~~~~~~ ~~~~ ~~~~~~~~~~~~~ ~~~ ~~~ ~~~~~~~~~~~~ ~~~~ ~~~~~~ ~~~ ~~~~~~~~~ ~~~~ ~~~ ~~~ ~~~~~~~ ~~ ~~~~ ~~~~~~~~, ~~~ ~~~~~~ ~~~ ~~~ ~~~~~~ ~~~~~~~, ~~ mi-chemin entre elle ~~~ ~~~ ~~~~~~~~, ~~~~~~ ~~~’~~~ ~~~~~~~ ~~~~ ~~~ ~~~~~~~, ~~ ~~~~~~~~~ ~~~~, ~~~ ~~’~~~~~~~~~~ derrière ~~~ ~~~~~~~~~, ~~~ ~~~ ~~~~~~~~~ ~~~ ~~’~~~~~~~ vu.\nLe ~~~~~~~~~~~ ~~~~ ~~~~~~~, ~~~~~~~~~~~-~~~, puisqu’un menu est ~~~~~~~~ ~~~ ~~~’~~~ ~~~~~ ~~~~~~ ~~~ ~~~~~~ ~~~~ ~~~~~~~~~. ~~’~~~~~~~~~~ ~~~~ ~~~~~~~~ ~~~~ ~~~~~~~~~ ~~~~ ~~~~~~~~ ~~~~ ~~~~~ ~~~ ~~~ ~~~~~~~~ ~~~~~ ~~~ ~~~~~~~~ (~~ ~~~ ~~~~~ vive satisfaction, encore ~~~~ ~~~~~). ~~~~~ ~~~~~~ ~~~~~~~-~~-~~~ ~~~~ ~~~ ~~~~~ ~~~~~~~ ~~ ~~~~~~~~, ~~~ ~~~~ ~~~ ~~~~~~~ ~~~~~~~~~~~, ~~~~ ~~~~~ ? ~~~ ~~~~~~ ~~~ ~~~~~~~~~~~~~~~~ ~~ ~~~~ ~~~~~~~~~~~ ~~~~~~~, ~~~ demeurant, puisque je ~~~~ ~~~~ ~~~ ~~~~~~ ~~~~ ~~’~~~~~~~~~~~~~~ ~~~ ~~~~~~~~~ ~~~~~~ “~~~~~~~~~~~ ~~~ ~~~~~~ ~~~~~~~~~”. ~~~ ~~~~~~ ~~~~~~~~~ ~~~~~~~~~ ~~~ ~~~~~~~~ ~~~~~~~~~ ~~~~~~~~~~~~~~ ~~~~~ ~~~ ~~’~~~~~~, ~~’~~~ ~~ ~~~~~~, à des prix ~~~~~ ~~ ~~~~~ ~~~~~~~~~~~~~, ~~~ ~~~~~ ~~~~~~~~~. ~~~ ~~~~~~~~~ ~~~~~~~~~~~~~~ ~~~ ~~~~~~~ ~~~~~, ~~~ ~~~~~~ ~~~~~~, ~~~~ ~~~ ~~’~~~~~~~~ ~~~~, ~~~~~~ ~~~~~~ ~~’~~~~~ ~~~~ ~~~~~~~~~~, ~~~ ~~~~~~~~~~ à ce seuil ~~~~~~~~~ ~~~~~ ~~~~~~~. ~~’~~~~ ~~~~~~~~, ~~’~~~~~~~ ~~~~ ~~~~~~~~~, ~~~ ~~~~~ ~~~~~~~~~~~ ~~ ~~~~~ ~~~~~~~~ ~~~ ~~~ ~~~~~~~ (~~~~~~~~~~~~~~).\nvoir l’entrée du dimanche 24 février 2019 et son image dans Le Jour ni l’Heure


Buhez ar Sent/1912/Loeiz-Mari Grignion - Wikimammenn\nBuhez ar Sent/1912/Loeiz-Mari Grignion\n◄ Ar verc’h eürus Juliana An den eürus Loeiz-Mari Grignion a Vonfort An den eürus Herman-Jozef ►\nAr vagadurez a renk hon ene kaout eo Jezuz-Krist, en Sakramant meulet ra vezo en Oter\nAr vagadurez a ro Doue, daoust hag e gomzou eo, a gavomp er Skritur, pe en harz kador-brezeg hon beleien ?\nVad a reont, hep mar ebet, mes komzou Doue a zo evit hon ene ar pez m’eo an êr evit hon c’horf : elec’h hon magan, lakat ac’hanomp da gaout muioc’h mui a naon hag a zec’hed a reont, ha netra ken.\nAr vagadurez a ro Doue d’imp n’eo ket e gomzou eo : hen e-unan eo. Hen e-unan eo a ’n em ra mamm, evel a lavar ken brao sant Augustin, evit magan e vugale.\nAn doktor bras-ze, goude bezan skrivet geriou kentan Aviel sant Yan : « In principio erat Verbum. Er penn kentan e oa ar Ger. (da lavaret eo, Mab Doue), hag ar Ger a oa en Doue hag ar Ger a oa Doue », a gemer tro ac’hane da lavaret : « Ar Ger, Mab Doue, setu aze, emezan, magadurez an Ele er baradoz. Mes pelec’h eman an den hag a a zo gouest e galon da harz ouz eur vagadurez evelse ? He grenv eo diouzimp-ni, rak, pa vezo lavaret mat, ni etrezomp, tud, n’omp nemet bugale en kichen an Ele a zo er baradoz.\n« Red eo e vefe troet ar vagadurez-ze en lêz, evit ma c’hellfemp ni he c’hemer. Ar vagadurez a dro en lêz o tremen dre ar c’hig. Ar vamm a ro da zibri d’he bugale ar bara he deve kemeret he-unan da gentan ; mes o vezan n’eo ket ar bara-ze diouz doare he bugel, e tebr anezan, e val anezan, e tro anezan en gwad hag en lêz. hag e ro anezan evelse d’he c’hrouadur\nHa setu penôs e teu Doue, en e furnez. d’en em rei d’imp, E Vab a zo en em c’hrêt en em guzet, goude-se, dindan ar bara hag ar gwin. Evelse eo en deus Jezuz-Krist ôzet bara an ele diouz doare an dud.\nAdtapet diwar « https://br.wikisource.org/w/index.php?title=Buhez_ar_Sent/1912/Loeiz-Mari_Grignion&oldid=39468 »\nKemmoù diwezhañ degaset d'ar bajenn-mañ d'an 10 Eos 2012, da 12:59.


Amédé Ardoin (1898-1942) a oa un akordeoñser louizianat er Stadoù Unanet. Gwelet eo evel krouer an doare zydeco. Gantañ e sone ar violoñser Dennis McGee. En Kerzu 1929 e voe sonenrollet ganto c'hwec'h kanaouenn c'hallek en Orleañs Nevez. Ur morian e oa (The First Black Zydeco Recording Artist hervez a lenner war e bladennoù). Mab-kuñv e oa d'ur sklav.\nPa varvas, e 1941 pe 1942, da 44 bloaz, met n'ouzer ket pegoulz resis, na pelec'h, e voe lakaet e toull ar re baour. Mervel yaouank a reas eta, diwar ur gwallzarvoud hervez lod, diwar an naplez hervez lod all, komzet e voe ivez eus ul lazhadenn abalamour da liv e groc'hen, pe d'ur soner gwarizius.\nHiriv e larer e varvas en ospital Pineville en Alexandrie, d'ar 4 a viz Du 1941, diwar ur c'hleñved ha ne bareed ket en amzer-se.\nAdtapet diwar « https://br.wikipedia.org/w/index.php?title=Amédé_Ardoin&oldid=1738196 »\nKemmoù diwezhañ degaset d'ar bajenn-mañ d'an 3 C'hwe 2017, da 19:28.


Buhez ar Sent/1894/Eozen - Wikimammenn\nBuhez ar Sent/1894/Eozen\n◄ Venans Eozen Bernardin a Sienn ►\nann naontekved devez a viz mae\nSANT EOZEN, ALVOKAD AR BEORIEN\nEozen a ioa ganet e maner Kermartin e kichen kear Landreger e Breiz-Izel, hag a oue skoliet e ti he dad enn he vugaleach. D’ann oad a bemzek vloaz, e oue kaset da Baris da ober he studi, hag ac’hano e teuaz da Orlean. Hogen, he vamm e devoa lavaret d’ezhan aliez beva ato enn hevelep feson ma vije eur zant eunn deiz, hag ar c’homzou-ze a ioa eat doun enn he spered hag enn he galoun. Var evez e veze dalc’h mad evit en em ziouall diouz ar pec’hed ha pellaat dioc’h ar goal goumpagnuneziou. Dougen a rea bepred eur c’houriz reun, ha morse ne zebre tamm kig, na ne eve banne guin ebed. He gousk a veze berr enn noz, ha c’hoaz ne gouske nemed var eunn dorchenn golo gant eul levr pe eur mean dindan he benn. Epad ann azvent hag ar c’horaiz, ha meur a zevez all er bloaz, e iune divar bara ha dour.\nPa oue echu he studi ganthan, Eozen a zistroaz da Vreiz, hag a resevaz ann Ursiou sakr e Roazon. Eskop ar gear-ma her c’hargaz da varn ann dud a iliz pa zave klemm enn ho enep, pe pa veze eur gudenn bennag da zirouestla etre ann dud fidel hag hi. Mes ar brud euz he zantelez a reaz da eskop Landreger he c’houlenn da vont di p’e guir oa ganet eno, hag Eozen a ieaz. Ann eskop-se a roaz d’ezhan e Landreger ar garg en devoa kent e Roazon.\nHogen, ne c’houfe den lavaret gant pebez lealded e rea he zever er garg-se. N’oa ket evit miret da vouela bep vech ma renke dougen eur zetans; rak sonjal a rea e vije barnet he-unan gant Doue goude beza barnet ar re all. Da genta, e klaske unani ann diou gostezenn, ha pa ne c’helle ket dont a benn euz he daol, e troe ato gant ann hini a gave d’ezhan a veze ar guir ganthi. Mes ar pez a remerket ennhan ar muia oa he druez hag he garantez evit ann dud paour, evit ann intanvezed hag ann emzivaded keiz. N’oa ket evit gouzanv e vije great ann distera gaou outho, hag avechou ec’h en em garge da zifenn ho c’haoz dirak barnerien ar c’houarnamant; abalamour da ze e oue leshanvet Alvokad ar beorien.\nEunn droiad en doa bet ezomm da vont da Dour, ha mestrez ann ti el leac’h m’oa diskennet a lavaraz d’ezhan : « — Me zo diez va fenn gant eunn dra, emezhi. Daou varc’hadour a zo erruet ama eunn tachad zo, hag o deuz roet d’inn da c’horrenn eur valizenn hag a ioa ennhi var ho meno daouzek kant skoed enn aour. Evit guir, pounner aoualc’h oa. Mes lavaret a rejont d’inn arabad oa rei ar valizenn-ze da nikun anezho nemed egile a vije var al leac’h. Goulskoude, a benn c’houec’h devez goude, unan euz ann daou varc’hadour a deuaz d’he goulenn diganen var digarez ober eur baeamant bennag, ha me, o sonjal oant kamaladed vraz ho daou, he roaz d’ezhan. Mes, abaoue, egile a zo deuet d’he goulenn d’he dro, ha p’en deuz klevet em boa dija he roet d’he goumpagnoun, ez euz eat drouk ennhan hag en deuz va galvet dirak ar Justis. C’hoant en deuz d’am lakaat da baea d’ezhan talvoudegez ar pez a ioa er valizenn, ha varc’hoaz ema devez ar varnedigez, »\nEozenn a ioa eur mestr evit dizelei finesaou ha troiou kamm ann dud fallakr. Respount a eure dioc’htu d’he hostizez : « — Ma ro hoc’h alvokad kounje d’inn, me a zifenno ho kaoz va-unan. » Ann alvokad a roaz kounje, hag antronoz ar Zant a gomzaz evelhenn ouz ar barner : « — Ar vaouez-ma a zo prest da rei ar valizenn a c’houlenner diganthi var bouez ma vezo ar marc’hadour all var al leac’h ; rak, hervez ann emgleo a zo bet etre ann daou estranjour hag hi, ne c’hell ket rei ar valizenn-ze da unan anezho ma n’ema ket egile asambles ganthan. »\nAr barner a gavaz mad ar pez a lavare Eozen, ha kerkent e oue guelet ann hini en doa galvet ann hostizez dirak ar Justis o chench liou hag o krena evel eur bern deliou. Ann den-ze a anzavaz ne oa er valizenn nemed tachou koz hag hernach fall, hag a oue koundaonet he-unan evel laer.\nD’ann oad a zaou vloaz ha tregont, ar Zant a oue hanvet da bersoun e parrez Tredrez, hag ac’hano e oue kaset da barrez Lohanek a benn eiz vloaz goude. O veza persoun, ec’h implije he holl amzer o pedi Doue, oc’h ober pinijenn, o kelenn he barrisioniz, o teski ho fedennou hag ho c’hatekiz d’ar vugale, o velet ar re glanv hag o pourvei da ezommou ar re baour. Prezeg a rea, n’e ket hebken enn he barrez, mes c’hoaz er parreziou all divar dro, hag e brezounek peurvuia. Hogen, he zarmouniou o doa kement a nerz hag a zouge kement a frouez ma rede ann dud d’he zelaou euz ann eil parrez d’eben.\nE kichen he brespital en doa savet eunn hospital, hag ann hospital-ma a veze bepred digor d’ar beorien ha d’ann dud klanv. He-unan e voalc’he ho zreid d’ezho, e louzaoue ho gouliou, e serviche anezho ouz taol, hag aliez e tebre ar pez a jome euz ho dilerc’h. Kerkent ha ma veze echu ann eost, e verze he ed hag e roe ann arc’hant d’ar paour. Unan bennag a lavaraz d’ezhan eunn devez e c’hellje guerza keroc’h mar karje gortoz. « — Me, eme ann den-ze, am euz gounezet pevar guennek dre lur oc’h ober evelse. » Mes Eozen a respountaz raktal : « — Ha me am euz gounezet kant evit unan o verza dioc’htu. »\nAr zervicher braz-ma da Zoue, o veza kouezet klanv prest goude Pask er bloaz 1303, a varvaz e peoc’h d’ann naontek a viz mae, oajet hebken a hanter-kant vloaz. Ann darn vuia euz he relegou a virer c’hoaz hirio e kear Landreger.\nSant Eozen a zo paeroun da galz a dud enn hor bro-ni; mes evit kaout sikour diganthan n’e ket aoualc’h dougen he hano, red eo dreist peb tra kemeret skouer diouthan. He vuez a zo bet ato eur mellezour a lealded hag a garantez evit ar beorien. Penaoz, a zonj d’ehoc’h, e c’hellfe-hen beza hoc’h alvokad dirak Doue ma n’oc’h ket hoc’h-unan leal aoualc’h e kenver ho nesa, mar d-oc’h kriz ouz ar paour? Mar fell d’ehoc’h e ve ar Zent ho patrouned enn env, kenta tra oc’h euz da ober eo poania da gerzet var ho roudou, ha da heul ar skoueriou a vertuz o deuz roet d’ar re all epad m’edont var ann douar.\nAdtapet diwar « https://br.wikisource.org/w/index.php?title=Buhez_ar_Sent/1894/Eozen&oldid=24058 »\nKemmoù diwezhañ degaset d'ar bajenn-mañ d'an 3 Eos 2011, da 16:21.


Chapel Skolaj Sant-Jozef Lannuon - Wikipedia\nChapel Skolaj Sant-Jozef Lannuon\nChapel Skolaj Sant-Jozef Lannuon a vez gwelet eo evel unan eus oberennoù heverkañ luskad ar Seiz Breur.\n1 Istor ha deskrivadur\nIstor ha deskrivadur[kemmañ | kemmañ ar vammenn]\nBihan e oa deuet da vezañ chapel ar skolaj er bloavezhioù 1930. Divizet e oa bet sevel unan all ha fiziet al labour e James Bouillé, ti-savour staliet e Perroz-Gireg, ezel eus Unvaniez ar Seiz Breur ha krouer ar Stal-labour Breizhat a Arz Kristen gant Langleiz (Atelier Breton d'Art Chrétien) e 1929. Gellout a reas labourat kalz dieupoc'h eget en un iliz parrez hep bec'h soñjoù an dud...\nUr c'hempennadur hollek e oa ar raktres. Enframmet dreist eo ar Chapel en hec'h endro ha graet en deus James Bouillé war-dro pep lodenn eus ar c'hinkladurioù diabarzh. Gouzout a reas Xavier de Langlais lakaat e livadurioù da glotañ gant uhelvennad James Bouillé.\nAdal an diavaez hag ar porched e verzer pegen kempouez eo ar savadur. En diabarzh e vezer bamet dirak skañvded hag uhelded ar volz, stumm un hirgelc'h ganti. Heverk eo al livioù laouen ivez.\nGouezet en deus James Bouillé ober gant teknikoù modernañ ar mare (betoñs houarnet, mailhoù simant evit ar gwer-livet...). Savet eo bet ar c'hloc'hti war gostez ar c'horf-iliz. Bez' ez eus ur c'hev-iliz, un orator hag ur sal emvod dindan ar chapel. Kavout a reer er chapel un ograou gant treuzkasadur tredan bet ijinet gant un oberour a Naoned, Gloton.\nLakaet en doa James Bouillé artizaned eus ar vro da labourat : Tregeriz evel-just (Kerambrun evit ar mañsonerezh, Le Merer evit an ebenouriezh, Le Bozec evit ar c'hizellerezh, Garnuzel ha Lemercier evit an houarnerezh), met Roazhoniz ivez (ar vreudeur Rault evit ar gwer-livet) hag un Naonedad evit an ograou...\nLivadurioù Xavier de Langlais a zo un abeg ouzhpenn evit gweladenniñ ar chapel. Ur murlivadur gant livioù pastel a glink ar penn-chantele : bugale ha skouted oc'h enoriñ an Tiegezh Santel. Dibar eo Hent ar Groaz, un eoullivadur war lien peget ekspresionour-kenañ.\nEnskrivet eo ar chapel war Renabl ar savadurioù istorel hep bezañ rummet. Prevez e chom ha diaes eo arc'hantaouiñ al labourioù kempenn a vefe ret ober.\nUr filmig 17’30’’ diwar-benn ar chapel kinniget gant Jean-Jacques Monnier hag Olivier Caillebot\nUr chapel, un oberenn vreizhat vodern gant Jean-Jacques Monnier hag Olivier Caillebot in Al Liamm niv 399 (Gouere-Eost 2013), pp.40-48.\nAdtapet diwar « https://br.wikipedia.org/w/index.php?title=Chapel_Skolaj_Sant-Jozef_Lannuon&oldid=1682210 »\nKemmoù diwezhañ degaset d'ar bajenn-mañ d'an 13 Gen 2016, da 11:49.


Wikiarroud:Tavarn — Wikiarroud\n(Adkaset eus Keleier)\nAr bajenn-mañ a zo evit eskemm war wikiarroud. Trugarez da lakaat ho evezhiadennoù warni:\n2 Keloù mat\n3 Lemel hep kaozeal\n4 Deskiñ kaozeal\n5 Deskiñ kaozeal ha chom hep diverkañ\n9 Use French for the interface when no translation available\n10 Arroud ar miz\nGourc'hemennoù evit ar bajenn degemer!Gwenn 17:54, 19 October 2007 (UTC)\nWar a seblant e seblant merourien meta da vezañ kendrec'het e c'heller ofisielaat ar wikarroud e brezhonek. Emichañs hon o hor wikiarroud dindan pemzekeiz!Benoni 00:00, 8 November 2007 (UTC)\nLemel hep kaozeal[kemmañ]\nMat e vije d'ar re a ziverk labour ar re all deskiñ kaozeal a-raok tennañ degasadennoù ar genlabourerien. Tri abeg da vihanañ zo da se:\nDoujañ ouzh an dud hag o labour.\nEfedusted: an doareoù-se zo mat-tre evit kregiñ da lakaat un aergelc'h a zisfiz ha ne vago ket ar c'hoant da labourat. Se eo a glasker?\nLabourioù efedusoc'h zo d'ober a-raok kregiñ da dennañ danvez hep asant an dud. Bianchi-Bihan 28 Kzu 2007 da 20:00 (UTC)\nN'eus bet diverket netra (met kement-mañ zo bet displeget dija war pajenn kaozeal B-B): kemmet zo bet lec'h da pajennoù a oa el lec'h fall (d.l.e. kanaouennoù, hag a zo bet kaset war wikimammenn, bet savet a-ratozh evit kement-se).Benoni 29 Kzu 2007 da 11:26 (UTC)\nUr wech adarre, rak ne vez ket aes bezañ komprenet ha neuze e ranker lavarout div wech:\na-raok ober seurt taolioù e ranker kaozeal, ha n'eo ket bet graet;\nar re na fell ket dezho kaozeal n'o deus ket ezhomm d'ober, met neuze ned eont ket da lakaat mesk e labour ar re all\nne vez ket dilojet an arrebeuri degaset gant an dud hep goulenn o ali, nemet gant perc'henned zo,\ngouest e vijen da zilec'hiañ an arrebeuri-se ma-unan, diwar genemglev, ar reolenn veur a dalv evit an holl, ha n'eus den a-us dezhi,\nne welan ket pelec'h emañ an arrebeuri, desket em eus magañ disfiz, ne gredin nemet pa vo diskouezet din ar chomlec'h amañ. Bianchi-Bihan 29 Kzu 2007 da 13:59 (UTC)\nNa servij da netra bezañ feulz ha tagus evel-se! Goude bezañ labouret en un doare efedus da lakaat un aergelc'h fall war wikipedia, setu ma teues d'ober kemend-all amañ? Na trist! Evit ar re na anavezont ket rouedad wikipedia, setu chomlec'h wikimammenn, e lec'h ma vo kavet klok ar pennadoù a vefe bet "diverket" hervez komzoù pozitivel Bianchi-Bihan: wikimammenn. Bianchi-Bihan eñ, un implijer kozh anezhañ, a oar mat tre kement-mañ, ha n'eo e "fulor" war ar bajenn-mañ nemet un tamm sinema evit klask lakaat brud fall warnon, e blijadur brasañ war wikipedia dija. Lavaret zo bet en un doare sklaer meur a wech war wikipedia dija e yae ar c'hanaouennoù war wikimammenn, a zo graet a-ratozh evit degemer an testennoù klok. Bianchi-Bihan n'eus kemeret perzh en eskemmoù-se, a zo bet a orin da grouidigezh wikimammenn.Benoni 29 Kzu 2007 da 18:10 (UTC)\nDeskiñ kaozeal ha chom hep diverkañ[kemmañ]\nN'eus ket da ziverkañ titloù pe istitloù lakaet gant ar re all, trugarez. Ken diaes doujañ d'ar reolenn-se ?\nMa vije bet graet an traoù evel ma tleent bezañ graet, gant doujañs ouzh ar reolennoù hag ouzh an dud, ne vije bet kudenn ebet.\nDispleget em eus, gant pasianted, perak e oa fall an doare implijet.\nN'em eus graet nemet enebiñ ouzh un doare dizereat da ober, ha ma vez desket kaozeal e vo an dro diwezhañ.\nOber kement-se zo "feulz ha tagus" (sic []). Biskoazh!\nAn doare feuls nemetañ a welan eo diverkañ pajennoù, hep goulenn ali an hini en doa savet anezho.\nSklaer eo digant piv e teu an dagadenn ad hominem [] kentañ.\nN'on ket sur eo dereat klask ober fent diwar-benn "komzoù pozitivel" (sic), war-lerc'h oberoù "negativel".\nGwelloc'h e vije bet prometiñ kaozeal a-benn ur wech all. N'eo ket bet graet c'hoazh. Bianchi-Bihan 30 Kzu 2007 da 05:26 (UTC)\nYa gwir eo: mat vije dit deskiñ kaozeal: kaozeal a zo eskemm ha pas skeiñ war an dud all (ha sevel titloù bewech ma respontez a zo un doare feulz tre da skeiñ dre titloù negativel: n'am eus gwelet den ebet oc'h ober kement-mañ nemedout). Mat vije ivez dit deskiñ doujañ d'an divizoù a-stroll ha nompas goulenn e vefe displeget dit kant gwech an hevelep tra. Ur wech ma z'eo sklaer un dra bennak, hag an diforc'h etre wikiarroud ha wikimammenn a zo sklaer-tre, e c'heller mont war raok ha lakaat pep danvez e lec'h ma z'eo dleet. Setu, n'am eus netra da lavaret ouzhpenn. Na gendalc'hin ket pelloc'h gant ar gaoz-mañ dre ma zo kalz traoù dedenusoc'h d'ober. Moarvat e vin e dizemglev kreñv gant ar pezh a skrivi dindan, dre ma na gilez morse, n'en em zigarezez morse ha ne ouiez morse asantiñ pa z'out aet re bell pe pa z'out faziet.Benoni 30 Kzu 2007 da 10:44 (UTC)\nEchu afer ar pennadoù tennet hep kaozeal: gwelet em eus pelec'h e oant, a-benn ar fin, peogwir em eus goulennet ar chomlec'h. Ur blijadur e oa gwelout penaos eo bet roet a galon vat.\nUr wech ouzhpenn e laran ne vije bet kudenn ebet ma vije bet un tammig kaoz er penn kentañ. En doare m'a'z eo tremenet an traoù e c'hallfemp krediñ eo ar youl a vanke.\nFellout a ra da unan bennak implij ar wiki evit kenderc'hel da ober tagadennoù personel (emaon o paouez gwelout lakaat an eil gwiskad). D'am soñj n'eo ket graet ar wiki-mañ evit se. Ret e vije embann se sklaer.\nMat e vije paouez gant an tagadennoù ad hominem adalek bremañ eta, ha pa vije diaes koll boazioù fall. Pa vezer paket o tiverkañ pe oc'h ober fazioù, n'eo ket an hini a ziskuilh ar fazi a zo da gondaoniñ.\nN'eo ket ret skrivañ traoù evel sevel titloù bewech ma respontez a zo un doare feulz tre (sic) : n'eo ket gwall sirius.\nMa karfe unan bennak kaozeal diwar-benn ar wiki hag al labour a c'hallfemp ober e vefen prest da gomz gantañ. Gortoz a ran eta. Gortoz pell gortoz gwell.\nBrav e vije gwelout pennadoù nevez o tegouezhout ur wech an amzer ivez. Betek-hen emaon un tamm ma-unan. Bianchi-Bihan 30 Kzu 2007 da 20:06 (UTC)\nWarlene em boa skrivet (uheloc'h)\nKeloù ebet abaoe. Un tamm labour am eus graet e-keit-se. Bianchi-Bihan 6 Gen 2008 da 04:09 (UTC)\nDiaes eo kaout c'hoant labourat war ur raktres e lec'h ma z'eus bet lakaet un aergelc'h ken fall ganit. Savet 'm eus ar wikiarroud-mañ, savet 'm eus ivez 90% eus ar pennadoù amañ betek poent, met traoù dedenusoc'h am eus d'ober em vuhez eget bezañ kunujennet ganit, te ha na oar ket eskemm gant an dud en un doare seder ha seven, te ha na oar ket kenlabourat na doujañ d'ar re all... Setu ma yan da glask aer fresk e lec'h all...Benoni 13 Gen 2008 da 20:18 (UTC)\nGoulenn kaozeal a-raok lemel pennadoù ar re all zo kement ha lakaat un aergelc'h ken fall eta. Setu un doare souezhus da nac'h kaozeal a-grenn.\nNe welan ket pelec'h ez out bet kunujennet. Met sur-mat e vi-te gouest da lavarout. Ma n'eus prouenn ebet evel just e vo ret tennañ kentel.\n... "te ha na oar ket" n'eo ket brezhoneg.\nMont da glask aer fresk da lec'h all zo un dra vat. Gant ma chomo fresk. Bianchi-Bihan 15 Gen 2008 da 00:31 (UTC)\nPlease join the discussion. --Nemo bis (kaozeal) 29 Kzu 2016 da 19:45 (UTC)\nArroud ar miz[kemmañ]\nOuzhpenn reiñ ho ali a-zivout « arroud ar miz », ho pet ar vadelezh da addisplegañ neuz nevez an degemer... Ho trugarekaat mil gwech ! — Lagad Zoltec (kaozeal) 20 Mez 2017 da 20:14 (UTC)\nColumns for references[kemmañ]\nMerci de nous aider à traduire dans votre langue • Read this in another language\n17 Gou 2017 da 19:26 (UTC)\nUpdate on page issues on mobile web[kemmañ]\nCKoerner (WMF) (talk) 12 Mez 2018 da 20:58 (UTC)\nAdtapet diwar « https://br.wikiquote.org/w/index.php?title=Wikiarroud:Tavarn&oldid=3213 »\nKemmoù diwezhañ degaset d'ar bajenn-mañ d'an 12 Mez 2018, da 20:58.


Kia Venga occasion 2017 in Vianen - AutoWeek.nl\n1.6 CVVT DynamicPLusLine Automaat met weinig kilometer en hoge instap!\nKia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap! Kia Venga 1.6 CVVT DynamicPLusLine Automaat met weinig kilometer en hoge instap!\nKM stand 30.010\nIk wil graag een proefrit maken met Kia Venga met kenteken L-689-LG...\nIk heb een vraag over de Kia Venga met kenteken L-689-LG...\nIk wil graag mijn auto inruilen voor de Kia Venga met kenteken L-689-LG...\nKia Venga 1.6 CVVT 125pk Aut Summer Edition\nKia Venga 1.6 CVVT DynamicPLusLine | Airco | 16" LM Velgen | Park Distance Control |\nKia Venga 1.6 CVVT DynamicPLusLine Automaat met weinig kilometer en hoge instap!\n4vergelijkbare Kia Venga occasionsVergelijk ze allemaal


A-hed an istoer | Ville de Vannes\nSavidigezh ur gêr Kêr a-hed ar c'hantvlezadoù\nSavidigezh ur gêr\nKrouet e oa bet Gwened oc’hpenn 2000 blez zo, e goueled ar Mor Bihan. Kreskiñ a reas a-ziàr ar porzh, kalz a oberiantiz ennañ betek an XIXvet kantvlezad.\nDarioritum e oa an anv kentañ\nE dibenn ar Iañ kantvlezad e-raok JK em astennas ar gêr galian-ha-roman àr an dorgenn Boismoreau, a-dreist un aber. Aozet e oa Darioritum en-dro d’ur forom bras hag a oa kreizenn velestradurel ha politikel bro ar Weneted. E diaz kêr e oa ur porzh é roiñ lañs d’ar c’henwerzh. E dibenn an IIIvet kantvlezad e oa bet savet ur castrum (lec’h kreñv) àr torgenn nes ar Menez.\n… ha venetis an eil anv, e deroù ar Vvet kantvlezad\nDonet a ra an anv-se ag hini ar Weneted, Galianed trec’het get Kaezar er blez 56 kent JK. Implijet e oa bet en-dro pa gomañsas diskar an impalaeriezh roman. Chom a reas skrivet Vennes e galleg e-pad pell ha Gwened e brezhoneg, distaget « djuened ».\nUnan ag eskoptioù kentañ breizh\nAdal ar Vvet kantvlezad e oa bet un eskopti e Gwened. Kreskiñ a reas kêr en-dro da zaou greiz : castrum (hag iliz-veur) ar Menez ha torgenn Boismoreau, el lec’h ma oa ar gêr galian-ha-roman. Dilezet e oa bet an eil pol-se er Grennamzer Uhel evit ar castrum m’em ziazezas kêr er Grennamzer.\nEn XIIvet ha XIIIvet kantvlezad e oa bet nevesaet kêr ha digoret chanterioù bras : adsevel an iliz-veur, sevel ar c’hovu, kempenn ar ramparzhioù… Ur rouedad hentoù frammet-mat a oa neuze en-dro d’ar savadurioù bras-se.\nAstenn ar ramparzhioù\nE dibenn ar Grennamzer e taas Gwened da vout unan a gêrioù pennañ Breizh. Get an dug Yann IV (1365-1399) e oa bet divizet lakat sevel kastell an Erminig hag astenn ar vagoeriad-kêr a dremenas a bemp da zek hektar. Em astenn a reas kêr trema karter ar porzh a oa birvilh ennañ.\nEr XVIIvet kantvlezad e oa bet meur a gouvant doc’h em staliiñ tro-ha-tro kêr. Etre 1675 ha 1689, àr-lerc’h ma oa bet harluet Breujoù Breizh a Roazhon da Wened, e oa bet roet lañs da savadurioù nevez, evel e kreisteiz ar gêr gloz. Get ur reizhiad kas dour mat da evet ha rabinoù plantet a wez e oa bet kaeraet kêr ivez.\nEn XVIIIvet kantvlezad e oa al lec’hid er porzh an dalc’h brasañ. Ret e oa bet sevel ur skluz skarzh ha kempenn kaeoù nevez. Just e-raok an Dispac’h e oa bet kroget da doulliñ motenn Kerinoù, evit eeunaat kanol stêr Gwened, mes ne oa bet achuet namet er c’hantvlezad àr-lerc’h.\nKêriekaat ar fabourzhioù\nE-pad an eil hanterenn ag an XIXvet kantvlezad e oa bet ledanaet kêr a-gaoz da zaou dra a zegasas buhez enni : an hent-houarn a oa arruet e 1862 ha, goude 1870, e oa daet daou rejimant kanolierezh d’em staliiñ e Gwened. Labouradegoù bihan ha strolladoù tier a oa bet savet e-tal an ti-gar ha karterioù ar c’hornôg a zaas da vout karterioù annez.\nHentoù nevez a oa bet kempennet, d’ober an dro d’ar magoerioù kozh, chomet mat en o sav. Lod kaer a strivoù a oa bet graet evit sevel savadurioù foran evel ar prefeti hag an ti-kêr.\nKêr hiziv an diez\nÀr-lerc’h an eil Brezel-bed e oa kresket kalz kêr. Er blezadoù 1960-80 e oa bet savet Takadoù da Gêriekaat da Gentañ e Kergadoù ha Menemeur, ha kempennet e oa bet hent-tro an hanternoz. Evel-se e oa bet cheñchet kalz tachenn gêr, a ya bremañ dreist harzoù ar gumun. Mes he c’hreiz-kêr kozh zo bet miret mat get Gwened, get ar steuñv saveteiñ ha talvoudekaat a oa bet degemeret e 1982.\nKêr a-hed ar c'hantvlezadoù\nLec’h annez muiañ-karet duged Breizh e oa Gwened e dibenn ar Grennamzer ha dont a reas da vout prefeti ar Mor-Bihan e 1791.\nKêr an eskibien\nE-kreiz ar gêr gloz, a-dreist an tier arall, emañ an iliz-veur Sant-Pêr, adsavet adal an XIvet kantvlezad. Eskob kentañ Gwened, sant Padern, en deus roet e anv d’un iliz kozh arall e kêr. Er Grennamzer e oa iliz Sant-Padern un ehan àr hent pirc’hirinderion Tro Breizh.\nE 1418-1419 e taas an dominigad spagnol Visant Ferrer da Wened, e-lec’h ma varvas. Un devosion vras a oa evitañ. Patrom kêr eo. Get an Enepdisivoud e oa bet savet e-leizh a gouvantoù tro-dro kêr : Karmezidi diarc’hen, Ursulinezed, Kabusined a oa lec’hiet e karter ar porzh ; ar Jezuisted hag an Dominigiz a oa diazezet en hanternoz hag e reter kêr.\nA-c’houde ar brezel hêrezh a reas e reuz e Breizh en eil hanterenn ag ar XIVvet kantvlezad, duged familh Moñforzh a zibabas Gwened d’ober o annez. Kambr ar C’hontoù a oa e Gwened er XVvet kantvlezad hag eno em vode ar Stadoù lies ivez. E 1485 e oa bet krouet parlamant kentañ Breizh get Frañsez II. Em dolpiñ a rae er C’hastell Gailhard.\nBreizh staget doc'h bro-c'hall\nE 1488 e oa bet trec’het arme an dug Frañsez II get soudarded Bro-C’hall, e Sant-Albin-an-Hiliber, tost da Roazhon. Dimezet e oa bet e verc’h, an dugez Anna, get roueed Bro-C’hall Charlez VIII ha Loeiz XII, da glask lakaat un termen da frankiz Breizh. Mes e Gwened eo, e miz Eost 1532, ma em gavas ar roue Frañsez Iañ get Stadoù Breizh ha goulenn a reas e vize staget Breizh doc’h Bro-C’hall da virviken. Kement-se a voe peurwiriekaet un nebeud mizioù àr-lerc’h e kastell Plessis-Macé en Anjou.\nAdal an Henamzer, kêr Wened a dennas he mad a-zoc’h pinvidigezh labour-douar ar c’heinvro ha donet a reas da vout ur greizenn genwerzh gwall oberiant. Àr-dro dibenn ar Grennamzer ha get kresk ar c’henwerzh dre vor, e taas Gwened da vout un etrepaouez gwin a bouez.\nEn XVIIIvet kantvlezad e oa bet aozet un nebeud merdeadennoù pell a-zoc’h porzh Gwened, mes an aocherezh e oa micher bennañ martoloded ar vro betek an XIXvet kantvlezad. Pand arruas an hent-houarn, e 1862, ha pa cheñchas ar modoù treuzdougen, ec’h aas ar c’henwerzh dre vor àr an diskar.\nNe oa ket kalz a labouradegoù doc’h em staliiñ e Gwened en XIXvet kantvlezad. Ar chanterioù sevel-bagoù hag ar c’hivijerezhioù a oa aspadennoù ag ar Renad Kozh. Serriñ a reas ar govuerezh diwezhañ e 1939. Er blezadoù 1960, get Michelin é tonet da Wened ha get kresk an agrobouederezh, e taas lañs en-dro get ar greanterezh er c’horn-bro.\nMelestradurezh ha touristerezh\nGwened a chom kreizenn velestradurel departamant ar Mor-Bihan. A-c’houde un nebeud blezadoù ec’h eus digreizennet e Gwened meur a gevrenn skol-veur. Mes kreskiñ a ra an touristerezh hag ar sevenadur muioc’h-mui.\nDiwezhatoc’h, goude an eil Brezel-bed, e oa bet komprenet get maer Gwened, Francis Decker, e oa posupl tenniñ splet ag ar glad evit diorren kêr en amzer-da-zonet ha kempennet e oa bet al liorzhoù e-tal ar ramparzhioù.


Twitter pe krampouezh ? – Dispak\nPublished on 26/09/2018 24/08/2020 by Gael Roblin\nSkol gatalaneg Jordi Pere Cerda e Sallagossa he doa kavet e miz Even 2018 35000 euro dindan 3 devezh en ur implij doareoù kehentiñ a-vremañ. Ur gentelig evit ar Vretoned kar-o-yezh ?\nKement a gentelioù a c’heller tennañ digant Katalonia er mare-mañ ne ouzer ket ken eus petra komz da gentañ. Dibenn an emrenerezh, penn-kentañ o Republik, ar brizonidi, an harluidi, an touristerezh, an emsav evit o yezh ?\nDibabet em eus lakaat ar gaoz war ur gumun vihan pe kentoc’h ur skol vihan, gant 47 bugel enni skoliataet dre soubidigezh e katalaneg. Ur skol stag ouzh rouedad ar « Bresolaoù » an hini eo, skolioù hag a zo mui-pe-vui par d’ar skolioù Diwan e hanternoz Katalonia (Stad Frañs).\nSkeudenn bugale ar skol he deus servijet d’ober logo ar c’houlzad\nOuzhpenn-se emañ al lodenn-se eus Katalonia perzh eus an departamant gall anvet « Pireneoù ar reter» beuzet en ur rannvro anvet « Occitanie » hag a nac’h ober meneg eus Katalonia en hec’h anv ofisiel.\nDaoust din bezañ bet e Katalonia meur a wezh n’em boa ket klevet anv nag eus ar skol nag eus ar bourk. Penaos neuze e oa deuet o anvioù betek ennon ?\nDre ar rouedad sokial Twitter en ur lenn ur galv bet skignet gant skol Jordi Pere Cerda e miz Mezheven, kar en arvar bras e oa ar skolig d’an ampoent.\nEvel ar skolioù Diwan e rank kerent ar skol aozañ darvoudoù, reiñ arc’hant. Un nebeud yalc’hadoù a dap ivez ar skol digant an departamant hag ar rannvro ha 35 000 euro bep bloaz roet gant ar Generalitat de Catalunya, da lavarout eo kumuniezh emren Katalonia dindan beli Stad-Spagn.\nDa gastizañ an holl Gatalaniz goude o disklêriadur dizalc’hiezh, en doa gouarnamant Spagn lakaet un termen da emrenerezh ar Generalitat, a-drugarez da vellad 155 bonreizh ar rouantelezh a ro an tu da Vadrid da verañ war-eeun an traoù a oa pobl Katalonia mestr warno abaoe penn-kentañ an emrenerezh. En o zouez budjed Katalonia… hag an aotre da reiñ o arc’hant da ziorren o yezh dre yalc’hadoù da skolioù hanternoz o bro da skouer ! Setu en em gavet e oa Skol Jordi Pere Cerda gant un toull bras en he budjed !\nEvit kavout an 35 000 euro a vanke, ar skolaerien ha kerent ar skol gollet er menezioù o doa dibabet da chom hep goulenn yalc’hadoù dreistordinal digant an ensavadurioù all. N’o doa ket kennebeut aozet ur gouel bras na fardet krampouezh a-hed an hañvezh.\nUr video ha mat pell zo\nHa setu-int da dapout ur c’hamera, frammet ur film ha skignet ar galv da reiñ arc’hant dre dwitter, ha n’eus ket kement se a goumananterien d’o c’hont Twitter, a-boan 400. Krouet o doa un hashtag, ur ger alc’hwez : « #SalvemLaJordi » da lavarout eo « savetomp ar Jordi ». Un tweet adskignet gant un nebeud arzourien eus ar vro, en o mesk Luis Llach ar c’haner brudet evit e ganaouennoù enep diktatouriezh Franco a-gevret gant an daveoù bank da dreuzvankañ arc’hant.\n3555 den o doa graet kemend-all en ur adskignañ ar galv war ar rouedad sokial-se, hep kontañ ar re o doa implijet Facebook hag Instagram. N’eo ket an holl o doa roet sammadoù bras. Kalz a bennadoù gouestlet da c’halv skol Sallagossa a oa bet er mediaoù katalaneg ivez.\nAr 35 000 euro a oa bet rastellet dindan 3 devezh gant donezonoù hepken. Pet krampouezhenn hon dije ranket fardañ, gwerzhañ ha debriñ a-benn rastellat ar memes sammad e Breizh ?\nEvel-just ez eo kentoc’h tud eus kreisteiz Katalonia o doa roet. Etre tout zo tost da 10 milion a dud a ra gant ur parlant katalanek. Ha 73% eus ar 7,5 milion a dud zo o chom er Generalitat a oar ar yezh. Met paouroc’h eo Katalaniz eget Breizhiz. Tost da 20% anezho zo dilabour, ur feur uheloc’h c’hoazh e-mesk ar re yaouank a chom d’ober annez e ti o zud alies mat en tu all da 30 vloaz pa ne rankont ket mont d’an harlu da glask labour. Ar gopr izelañ hervez lezenn zo dindan 850 euro ar miz.\nTapout harp war ar rouedadoù sokial\nKatalaniz o deus komprenet pell zo peseurt mad a c’hellont tennañ eus egor frankiz ar rouedadoù sokial ha prim e vezont o respont da c’houlennoù ha koulzadoù evel hini skol Jordi Pere Cerda, kentoc’h evit goulenn digant ar Stadoù reiñ arc’hant e klaskont an diskoulm kenetrezo. Se zo unan eus perzhioù ur gevredigezh vev a garfe mont pelloc’h war-du an emverañ.\nSoñjet em eus alies e koulzad skol Jordi Pere Cerda e-pad an hañv o welet kerent Diwan o kabaliñ dindan ar ger-stur « Justis evit Diwan ». Un nebeud-tre a skolioù Diwan o deus ur gont Twitter, kalz a zalc’h da fardañ krampouezh pe da aozañ predoù « Kig-ha-Farz »…\nSoñjal a ra din eo diamzeriet doareoù kehentiñ ar c’hevredigezhioù brezhonek, evel o azgoulennoù savet ouzh ar Stad-C’hall, koulz hag o c’houlzadoù arc’hantaouiñ.\nAr pezh a vank d’ar Vretoned n’eo nemet un tamm emskiant stroll, an emskiant broadel a vez graet eus se a gav din.\nPa vo bet komprenet kement-se e c’hellimp arc’hantaouiñ hor skolioù, raktresoù entanus evel hini Radio Naoned pe Dispak ha kalz traoù all… Ha kement-se na viro ket ouzhimp da zebriñ krampouezh mat met ket ken alies marteze.\nEvel-just tud zo a gavo dalc’hmat digarezioù evit chom hep reiñ arc’hant dre ar genrouedad hag a gavo gwelloc’h mont d’ober kilometradoù ha da zispign dour-tan da vont d’ur fest-noz skoazell e penn all ar vro pe da baeañ 10 euro evit ur pakad sigaretennoù…\nEtrebroadel, YezhBressola Katalonia, Brezhoneg, Catalunya, Catalunya nord, Diwan, Facebook, hanternoz katalonia, instagram, Jordi Pere Cerda, justis evit diwan, katalonia, kig ha farz, krampouezh, paisos catalans, rouedadou sokial, Sallagossa, salvem la jordi, Skol, skol vrezhonek, Skolioù, skoliou brezhoneg, skoliou brezhonek, twitter\nPrevious Previous post: “Un den zo marv” : un dresadenn-vev war ur vanifestadeg e Brest\nNext Next post: Start ar jeu evit anvioù-lec’h ar vro


MASTER KLAS : TREUZKAS KONTADENNOÙ HENGOUNEL E BREZHONEG e 2021 - Ti Douar Alre\nUn devezh evit en em soñjal àr an arz kontiñ e brezhoneg ha klask gwelet an doareoù, an hentoù gwellañ da dreuskas d’ar vugale ha d'an dud daet, e 2021 hag e brezhoneg, pinvidigezh hor c’hontadennoù hengounel. Kaset e vo an devezh get tri den, pep unan get un atalier gouestlet d’un tu resis ag ar pal lakaet. Klozet e vo an devezh get un abadennig kaset get ar berzhidi.\nTri c'hasour, tri atalier...\nUn devezh kaset e brezhoneg penn-da-benn.\nRet lakaat e anv a-raok an 20/10/2021 : degemer@tidouaralre.com - 02 97 78 41 40\nKement ha krogiñ geti !\nEvit gouiet hiroc'h klikit àr an diell amañ edan.\nPleg-dibleg master klas kontadennoù


Miroslav Krleža (distaget [mǐrɔ̝slav̞ kř̩le̞ʒa] e kroateg ; 7 Gouere 1893 – 29 Kerzu 1981) a oa ur skrivagner kroat, barzh ha kazetenner.\nE-pad ar Brezel-bed Kentañ e savas e skridoù kentañ, pa oa war talbenn ar reter, en arme Aostria-Hungaria. Etre an daou vrezel e oa ezel eus Strollad Komunour Yougoslavia, met skarzhet e voe anezhañ e 1939 abalamour d'e sell war an arz ha war frankiz an arzourien. E-pad an Eil Brezel-bed ne savas a-du gant kostezenn ebet ha rebechet e voe an dra-se dezhañ goude. Gwennet e voe gant Tito avat hag e 1950 e voe anvet e penn ar Jugoslavenski Leksikografski Zavod ("Ensavadur Yougoslavat evit ar C'heriadurouriezh"), a embanne holloueziadurioù.\nKemer a reas perzh a-hed e vuhez e buhez lennegel ha sevenadurel Yougoslavia, koulz en amzer ar Rouantelezh (etre an daou vrezel) hag en amzer ar Republik sokialour (goude 1945). Bez' e voe unan eus saverien ar c'helaouennoù Plamen ("ar Flamenn") (1919), Književna Republika ("Republik lennegel") (1923–1927), Danas ("Hiziv") (1934) ha Pečat ("Siell") (1939–1940). Bez' e voe ivez prezidant Unaniezh Skrivagnerien Yougoslavia etre 1958 ha 1961. Sellet a reer outañ evel pouezusañ skrivagner kroatek an XXvet kantved, gant e romantoù, e varzhonegoù, e zanevelloù, e bezhioù-c'hoari hag e arnodskridoù.\nAdtapet diwar « https://br.wikipedia.org/w/index.php?title=Miroslav_Krleža&oldid=1769306 »\nKemmoù diwezhañ degaset d'ar bajenn-mañ d'an 12 Gwe 2017, da 10:58.


Levr pevare - Chap. I. - Wikimammenn\nLevr pevare - Chap. I.\nVictor Guilmer, 1836 (p. 315-318)\n◄ Gloar an êe a sо prometet deomp evit recompans. Eus a c’hrandeuriou Mam Doue. Mercou a henvelidigues etre Jesus ha Mari. ►\nAR VERC’HES VARI,\nE pehini eo parlantet eus ar santimanchou a respet, a istim, a gourraich , a garantes, a deneridigues hac a fizianç, pere e dleomp da gaout e qever ar Verc’hes santel.\nEus a c’hrandeuriou Mam Doue.\nPe seurt santimanchou benac hor be ac’hanoc’h, ô Guerc’hes sacr ! ne egalint james ho crandeuriou.\nAtao e vezint (ar re-щa) dreist an oll ideou a elfemp da gaout аnezo.\nEvit parlant dignamant ac’hanoc’h, e ve ret rei da gompren ar pes a so a vrassa goude Doue, ar pes a so a admirapla e graç, e perfection, e puissanç, e gloar.\nAc’hanoc’hui,eo gant Jesus. Ma n’en em asten qet davantaich var ho meuleudiou an aviel pehini a barlant eus ar viriones-se, er ræson a guement-se eo ma ze aoualc’h ar guer-se ebqen evit servichout da fondamant d’an oll meuleudiou a aller da rei deoc’h.\nJugi a ran eus ho crandeur dre c’handeur ho mab, pehini, necessærement, a goues varnoc’h. Dre excellanç ar mab ec’h anaveser excellanç ar vam. Compren a ran eb poan penaus ar galite a vam Doue a so ar pencaus eus ar graçou a bere eo pliget gant Doue ho carga, eus an oll brivilachou hac an oll distinctionou dre bere en deus qemeret plijadur ous oc’h enori.\nCompren a ran penaus, e qalite a vam Jesus, oc’h eus un espeç guir var an oll densoriou a c’hraç a bere Jesus a so ar mæstr, hac eur pouvoar absolu a intercession en e guever.\nCompren a ran penaus certen lezennou general, punitionou eus ar c’henta pec’het, n’o deus qet dleet sellet ous mam Doue, mam qen dign a garantes, mam qen caret, destinet qen expres, dre eur choas eternel, d’er beza.\nCompren a ran penaos, o veza roet da Zoue ar vues-se dre behini en deus hor prenet, e veritit douguen an titr a redemptoures, eb ober tor ebet gouscoude d’or redemptor uniq, ha veritabl qalite pehini ne gonven, evit parlant just, nemet ous ho mab Jesus.\nMæs compren an oll huelder eus ho tignite ! ah ! peb tra a so qer bras e mam un Doue, pehini ar Seraphinet ho-unan en em gontant da admira !\nOc’h-unan, ô Guerc’hes mam ! e presanç ho qiniterv santes Elisabeth, e laqejoc’h qement en devoa great Doue evidoc’h er c’homsou-ma : An Oll-c’halloudec en deus great em faveur bursudou bras.\nНac an ilis, en despet d’ar garantes he deus evidoc’h hac an ardeur he deus da brocuri ho cloar, a so contraign da amzao penaus, pe gonsider oc’h eus douguet en ho corf santel, an hini ne alle qet an evou da gompren, ne voar pe seurt comsou da implija evit publica ho meuleudiou.\nAdtapet diwar « https://br.wikisource.org/w/index.php?title=Levr_pevare_-_Chap._I.&oldid=113639 »\nKemm diwezhañ d'an 3 Gen 2018 da 11:41\nKemmoù diwezhañ degaset d'ar bajenn-mañ d'an 3 Gen 2018, da 11:41.


Pajenn:Guillouzic - Bue Zant Ervoan, 1894.djvu/95 - Wikimammenn\nPajenn:Guillouzic - Bue Zant Ervoan, 1894.djvu/95\njont enon endro d’ar be eleiz a belerined, tud dall, paralizet, zot nay, ha tud klanv en bep sort stum, o pidi da c’houlen ar iec’het digant Zant Ervoan. En pign a weljont seiz warn-ugent bag vian arc’hant, eleiz a dreo-all gret gant koar, daoulagad, daouarn, divrec’h, diar, ninsellio, flaio, binvio ar groug en koat, ha kals a dreo all. Tol a rejont ple c’hoaz penoz aboue oa digoret ar prosez a oa kresket skeuden ar zant a oa war ar min-be deuz a daou veudat, vel pe nije c’hoant da diskoe dre enon penoz a nevoa c’hoant a vije zavet he relego deuz ar be. Eur voetur hag a oa en-hi otrone ar prosez a oa tremened war eur bugel n’eur arriout en Landreger, ha chetu lac’het ar paour kez bian ; kaset a oe war ve Zant Ervoan, ha raktal a deuaz bew ha iac’h.\nAr bevar a viz Est eta a oe klozet ar prosez ha komjo an testo, ziellet ha kaset d’ar Pab. Digoret a oe en Konsaill ar Pab ar bevar a viz Even 1331 ; neuze, dre he urz, tri gardinal a zellaz hag a skrivaz ber-ha-ber komjo an testo, hag an unek ar miz a lenjont barz ar c’honsaill petra oa tremened gant an Iskibien en Landreger ; med war-ze a deuaz ar Pab Ian XXII da vervel. Roue Breiz, Ian III, a varvaz ive d’an amzer-ze, ha chetu brezel en Breiz entre Ian Montfort ha Charles de Blois vit gout pini anhe vije mestr. Dom Ervoan Boisboessel, eskob Landreger a oa glac’haret deuz-ze, hag an oll Vretoned gant-han. Gourc’hemen a reaz eur iun d’ober, hag oferen ar Spered-Zantel da laret evit ma vije c’hoaz miraklo neve, med mervel a reaz ive rog ma oe laket Dom Ervoan en renk ar\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/95&oldid=127485 »


Distro ar c'hentelioù brezhoneg - Ti Douar Alre\nKrogiñ a ray ar c'hentelioù brezhoneg en-dro a-benn al lun 21 a viz gwengolo 2020 !\nÀr zouar Alre e vênt get div gevredigezh, Kerlenn Sten Kidna et Ar Vammenn, àr 6 kumun :\nAn Alre, Karnag, Pleuwigner, Plunered, Pleñver, Lokoal-Mendon,\n• Meurzh, 6 e 30 - 8 e noz, Plunered (Kerlenn Sten Kidna).\n• Meurzh, 6 e -7 e 30 noz, Lokoal-Mendon (Ar Vammenn).\n• Yaou, 6 e 30 - 20 e, Pleuwigner (Kerlenn Sten Kidna).\n• Gwener, 6 e 30 - 8 e noz, An Alre (Kerlenn Sten Kidna).\n• Lun, 6 e 30 - 8 e, Lokoal-Mendon (Ar Vammenn).\n• Yaou, 8 e 15 - 9 e 45, Pleuwigner (Kerlenn Sten Kidna).\n• Yaou, 8 e 30 - 10 e noz, Pleñver (Kerlenn Sten Kidna).\nB1 (niveau 1)\n• Lun, 6 e 30 - 8 e noz, Lokoal-Mendon (Ar Vammenn).\n• Meurzh, 6 e 30 - 8 e noz, Pleuwigner (Kerlenn Sten Kidna).\n• Gwener, 10 e -11 e 30 mintin, Carnac (Kerlenn Sten Kidna).\nB1 (niveau 2)\n• Yaou, 10 e 30 - 12 e, An Alre (Kerlenn Sten Kidna).\n• Merc'her, 6 e 30 - 8 e, An Alre (Kerlenn Sten Kidna).\n• Lun, 8 e 30 - 10 e 30, An Alre (Kerlenn Sten Kidna).\n• KERLENN STEN KIDNA : 02 97 29 16 58, ksk@ksk.bzh\n• AR VAMMENN : 02 97 24 58 28, arvammenn@gmail.com\n• TI DOUAR ALRE : 02 97 78 41 40, degemer@tidouaralre.com


Puputov - Wikipedia\nAr c'hejaj Puputov (diwar an anv kejaj Molotov kemmesket gant pupú, kaoc'h e spagnoleg) zo un arm nann marvus ijinet hag implijet gant ar vanifesterien e Venezuela enebet ouzh gouarnamant Nicolás Maduro.\nAr c'hentañ implij anezho a oa bet e Los Teques, kêr-benn stad Miranda, nepell diouzh Caracas, e penn kentañ miz Ebrel 2017. Soñjet e oa bet gant ar vanifesterien e vefe efedusoc'h evit ar bombezennoù pentur. \nEskemmet e vez an doareoù da sevel anezho dre ar rouedadoù sokial.\nEnebiezhoù[kemmañ | kemmañ ar vammenn]\nSkinwel Stad Venezuela a embann ez eo un doare bio-sponterezh. Lod eus ar vanifesterien a sav a-enep abalamour d'ar riskloù kleñvedoù ha dre ma'z eo lous.\nKejajoù Puputov e stumm ur sac'h plastik hag ur pod gwer.\nKejajoù Puputov prest da vezañ bannet.\n(es) Filmig Como hacer un Puputov (Youtube)\nAdtapet diwar « https://br.wikipedia.org/w/index.php?title=Puputov&oldid=1758560 »\nKemmoù diwezhañ degaset d'ar bajenn-mañ d'an 2 Eos 2017, da 21:01.


Stumm eus an 10 Mez 2010 da 12:49\n68 okted ouzhpennet , 11 vloaz zo\nStumm eus an 10 Mez 2010 da 12:44 (kemmañ)\nStumm eus an 10 Mez 2010 da 12:49 (kemmañ) (dizober)\n'''Jean -Charles Guichen''' zo ur soner [[gitar]] ampart. E vestroni war e venveg en deus sikouret anezhañ da sevel e stil muzik dezhañ e-unan, hag unan aes da anavezout. E vuhez a soner a grogas gant ar strollad [[Ar re Yaouank]] krouet en 1986 gant e vreur [[Fred Guichen]] ha daou soner all. Dont areas Jean-Charles a deu da vezañ soner a -vicher da 18 vloaz hagha ebeajiñ beaja erra dre ar bed a-bezbezh.\nKroget en deuseo Jean -Charles gant ar musikmuzik abred-tre. Da 6 vloaz en deus resevet e gitarc'hitar kentañ ha kemeret en deus kentelioù solfadurezh ha gitar klasekklasel e-pad 10 vloaz. Met prim-tre, en deus bet ur seurt heug evitgant ar solfadurezh...\nAr soñj a zo deuet diwezatocdiwezhatoc'h gantañdezhañ pa n'eusz eo kroget e zaddad da kasgas anezhañ d'ar Festoù[[fest-Noznoz|festoù-noz]] hagha p'en deus dizoloet ar sonerien evel [[Alan Stivell]], [[Dan Ar Braz]], [[Gilles Le Bigot]]. Gant [[Soaig Siberil|Soïg Sibéril]] en deus desket teknik an open tuning, da lâret eo kendon digor, hag a zo implijet gantañhiziv an deiz.\nKroget en deus da c'hoari er festoù-nozda 16 vloaz gant Fred(e vreur)a oa 14 vloaz gantañ. E zad a kase anezhañ ar sadorn noz hag e c'hoarie. Ar muzik n'eus kemeret muioc'h muiañ a blas ha pouezusted. Ur pennadig goude en deus kejet gant David Pasquet ha Gaël Nicol. Tremen a rae tout e dibenn sunioù en ''Trou de mémoire'' en Sant Nikolaz ar Pelem (Saint Nicolas du Pelem), da evañ ha seniñ musik.\nAdtapet diwar « https://br.wikipedia.org/wiki/Dibar:MobileDiff/746602 »


Pajenn:Morvan - Buez ar Zent, 1894.djvu/529 - Wikimammenn\nPajenn:Morvan - Buez ar Zent, 1894.djvu/529\n29 a C’houere\nsantez martha, guerc’hez\ndevoue ann eur da zigemeret anezhan enn he zi, hag eunn droiad dreist ar re all ez oa prez varnhi o klas aoza eunn tamm boued d’ezhan. Epad ann amzer-ze, Mari-Madalen, he c’hoar, a jome azezet eharz treid Jezuz gant aoun rak koll eur ger euz ar pez a lavarje. Abarz ar fin Martha en em glemmaz ouz hor Zalver abalamour ne zave ket he c’hoar d’he zikour. Mes Jezuz a respountaz d’ezhi raktal : « — Martha, Martha, poan ha tregas a gemerit gant kalz a draou, ha goulskoude n’ez euz nemed eunn dra hag a ve red. Mari e deuz choazet evithi al lodenn vella, hag al lodenn-ze ne vezo ket lamet diganthi. »\nPrest goude e klanvaz Lazar, ha kerkent he c’hoarezed a gasaz kemennadurez d’hor Zalver, enn eur lavaret d’ezhan : « — Mestr, ho mignoun a zo klanv. » Mes Jezuz a zaleaz eunn tammik da vont da Vethanii, ha pa erruaz eno Lazar a ioa dija maro hag enterret. Neuze Martha a lavaraz d’hor Zalver : « — Mestr, ma vijac’h bet ama, va breur ne vije ket bet marvet ; mes brema zoken em euz esper da velet anezhan o tistrei e buez ; rak gouzout a rann oc’h sur ato da obten digant Doue kement tra a c’houlennit diganthan. » Jezuz a respountaz d’ezhi ker buhan : « — Ho preur a zavo adarre euz a varo da veo. » « — Ia, eme Vartha, her gouzout a rann, da fin ar bed asambles gant ann dud holl. » « — Me, eme hor Zalver, eo ann hini a zav euz ar stad a varo hag a ro ar vuez ; ann nep a gred ennon-me a vevo c’hoaz hag e ve dija maro, hag ann nep a zo beo hag a gred ne varvo ket evit ato. Kredi a rit-hu ann dra-ze ? » « — Ia, eme Vartha, kredi a rann eo c’houi ar C’hrist, guir Vab Doue, a zo deuet euz ann env var ann douar evit hor zavetei. » Var gement-ma Jezuz a ieaz d’ar bez, hag a lakeaz Lazar da zevel ac’hano leun a vuez, ha ker iac’h ha biskoaz.\nC’houec’h devez araok he basion, hor Zalver a oue pedet da goania e Bethanii, e ti Simon ann den lor, ha Martha a ioa o servicha taol. Epad ar goan-ze eo e skuillaz Mari-Madalen louzou a c’houez vad var benn Jezuz, hag ann dra-ma a lakeaz Judas da egari ha da lavaret :\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/529&oldid=137747 »


ehanañ - Wikeriadur\nSavet diwar an anv-kadarn ehan hag al lostger -añ.\nehanañ /eˈ(h)ãːnã/ verb gwan (displegadur)\nAn tabut a ehanas war an taol. — (Jakez Riou, An Ti Satanazet, Skridoù Breizh, 1944, p. 88.)\nAr friko ne ehan ket evit-se. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 46.)\n[...], pa zistroas eus ar c'holonioù da ehanañ e Maner Pont-an-Traoñ. — (Abeozen, Pirc'hirin Kala-Goañv, Al Liamm, eil emb. 1986, p. 128.)\nehanañ da ober un dra : paouez d'ober un dra\nAn archerien ne ehanent da furchañ an tiez e kêr ha da heskinañ an dud. — (Lan Inizan, Emgann Kergidu 1, Brest, 1877, eil emb. Al Liamm 1977, p. 21.)\n[...], hag, e-pad an noz hed-da-hed, ne ehanas da bediñ Doue evito. — (Lan Inizan, Emgann Kergidu 1, Brest, 1877, eil emb. Al Liamm 1977, p. 43.)\n[...] ; digas a reaz d'an douar ar C'herne ne ehane da greña o velet oa bet ken tost d'ezhan beza beuzet. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 314.)\nPa ehanas an abadenn, an Diaoul Kamm, hen, ne ehanas ket da vleujal evit-se, astennet penn-da-benn gant e gorf war al leur-zi. — (Ivon Krog, Eur Zac'had Marvailhou, Buhez Breiz, Kemper, 1924, p. 49.)\nAr (!) eontr ne finvas ket ; e gorn ne ehanas tamm da zislonka bouilhou-moged. — (Ivon Krog, Eur Zac'had Marvailhou, Buhez Breiz, Kemper, 1924, p. 147.)\nKatellig, war he daoulin e-tal an oaled, ne ehanas ket ivez kennebeut da renka trojennou kaol sec'h en-dro d'he fod-houarn. — (Ivon Krog, Eur Zac'had Marvailhou, Buhez Breiz, Kemper, 1924, p. 147.)\nAdtapet diwar « https://br.wiktionary.org/w/index.php?title=ehanañ&oldid=278294 »\nKemmoù diwezhañ degaset d'ar bajenn-mañ d'an 26 Eos 2018, da 09:38.


Brezhoneg er c’hleweled - Spered ar vro - Le Télégramme\nBrezhoneg er c’hleweled\nSamuel Julien eo rener Dizale. Brudet eo ar gevredigezh evit advouezhiañ filmoù ha tresadennoù-bev. Ha c’hoant en deus Samuel Julien da vont pelloc’h c’hoazh.\nEvit Samuel Julien, rener Dizale, n’eo ket ar raktresoù a vank. (Foto Anna Quéré)\nE miz Here tremenet o deus bet tro selaouerien ar radioioù brezhonek da glevout ur grouidigezh un tamm dreistordinal : « Enez ar Rod », bet kempennet diwar oberenn Xavier Langleiz, ur skrivagner ha livour ezel eus ar Seiz Breur, genidik eus Ragenez Sarzhav er Mor-Bihan. Diwanet e oa ar mennozh e penn Samuel Julien, rener ar gevredigezh Dizale. « Me zo sot gant oberezh Langleiz. Soñjet ‘ m eus e vefe un ide vat kempenn « Enez ar rod » e stumm ur fiktion radio. Aet on e-darempred gant Gaëtan, mab ar skrivagner. Bet on o welet anezhañ, e maner Langleiz. Dispar e oa ! Diskouezet en deus Gaetan din lizher-testamant e dad, skrivet e brezhoneg, e 1940 ! » Kempennet eo bet an oberenn hag enrollet eo bet e studioù Dizale e Kemper gant c’hwec’h komedian. Un doare evit Dizale da ziskouez pegen pinvidik ha liesseurt eo ar pezh a vez graet ganti.\nKomedianed, teknisianed, troourien\nGanet eo ar gevredigezh e 1993. Rener eo Samuel Julien abaoe 2003. « 18 vloaz ! Tremen a ra buan an amzer ! », emezañ laouen. Krog e oa an advouezhiañ e studio TV Breizh en Oriant. Dilojet he deus Dizale en ur studio nevez-flamm e Kemper tri bloaz zo. Er studio-mañ e vez advouezhiet filmoù, tresadennoù-bev, heuliadoù e-leizh. Tri den zo implijet er skipailh. Met ur bern tud a gustum labourat ouzhpenn, hervez ar raktresoù. « Ur pemzek bennak a dud a zo : troourien, komedianed, teknisianed, eme Samuel Julien. Evit ar mouezhioù e klaskomp digemer tud nevez atav ». E-fin miz Meurzh e vo aozet kasting an dresadenn-vev « Ma vie de courgette ». « Berzh a ra atav ar c’hastingoù-se, eme Samuel. Un digarez eo evit bugale pe krennarded, brezhonegerien anezho, d’ober un taol-esae. Ha plijadur zo ! » Gwerzhañ a ra Dizale he filmoù da France 3 Breizh met ivez da Tébéo pe Brezhoweb. « Aze, hon eus kazi re a bratikoù ! Gall’a rafemp ober muioc’h c’hoazh », eme ar Rener. Hag abaoe ar c’henfinañ eo kresket ivez niver ar c’houmanantoù evit pellgargañ filmoù war lec’hienn Dizale.\nSikour ar re all\nLabour Dizale a ra berzh un tamm e pep lec’h. E Breizh Uhel he deus ar gevredigezh roet un taol sikour evit advouezhiañ ar « Grufalo » e gallaoueg. « Harpet hon eus anezho. An dud ‘oa kontant- bras ! Leizh a dud ‘oa deuet er sinema da welet an dresadenn-vev ! », a gont Samuel. E-diavaez Breizh e vez graet kement-all ; e Okitania, koulz hag e Korsika. « Gwelet o doa ar pezh a raemp e brezhoneg. C’hoant o deus bet d’ober ar memes tra. Ur studio zo staliet bremañ e Ajaccio. Troet o deus « Terminator » e korseg ! » Ha leun a youl zo c’hoazh gant ar skipailh. « Krog omp da ginnig filmoù, e saozneg da skouer, istitlet e brezhoneg. Hag ar pezh a fell deomp ober eo kinnig seriennoù pe filmoù n’int ket bet skignet e galleg ».\nAdvouezhiañ : doublage\nTresadennoù-bev : dessins animés\nHeuliadoù : séries\nPellgargañ : télécharger.\nSamuel Julien est directeur de l’association Dizale depuis 18 ans. Dizale avait été créée pour réaliser du doublage en breton pour TV Breizh. Depuis, l’association, qui a déménagé dans un studio flambant neuf à Quimper en 2017, continue de travailler dans ce domaine et répond à une forte demande. Elle diversifie aussi ses activités : en octobre dernier, « Enez ar Rod », une fiction radiophonique inspirée de l’œuvre de Xavier de Langlais, entièrement produite par Dizale, a été diffusée sur les ondes des radios en breton.


Kenunaniezh Pologn ha Lituania - Wikipedia\nKenunaniezh Pologn ha Lituania\nKenunaniezh Pologn ha Lituania a oa ur stad divvroadel savet diwar unaniezh Pologn ha Lituania dindan ar memes kurunenn. Er XVIvet ha XVIIvet kantved e oa brasañ ha tudetañ bro en Europa, gant 1,000,000 km2 hag 11 milion a dud enni e deroù ar XVIIvet kantved.\nKenunaniezh Pologn ha Lituania e 1619 hag ar broioù a vremañ\nKenunaniezh Pologn ha Lituania e 1635\nPadout a reas ken na voe rannet Pologn etre Rusia, Prusia, hag Aostria e 1795.\nAnv ofisiel ar stad e oa Rouantelezh Pologn ha Dugelezh Lituania (Królestwo Polskie i Wielkie Księstwo Litewskie e poloneg; Lenkijos Karalystė ir Lietuvos Didžioji Kunigaikštystė e lituaneg; Королівство Польське та Вели́ке кня́зівство Лито́вське en ukraineg, Каралеўства Польскае і Вялікае Княства Літоўскае e belaruseg).\nA-raok ar XVIIvet kantved e veze graet gant an anv latin en emglevioù etrebroadel ha skridoù diplomatek, dalavarout eo gant Regnum Poloniae Magnusque Ducatus Lithuaniae.\nAdal ar XVIIvet kantved e teuas da vout Sichantañ Republik Pologn ( Najjaśniejsza Rzeczpospolita Polska e poloneg, ha Serenissima Res Publica Poloniae e latin). An dud a gomze eus "Rzeczpospolita" ( Рѣч Посполита e ruteneg, Žečpospolita e lituaneg).\nE Kornogeuropa e veze lavaret Pologn hepmui, oc'h ober gant an doare pars pro toto.\nFalc'huner Krimeat ar roue Johana II Kasimir gant e diegezh , Daniel Schultz, 1664.\nPoloneg - a oa yezh ofisiel kentañ an noblañs er Genunaniezh e gouarnamant ar Gurunenn hag adal 1697 en Dugelezh Veur kenkoulz all.\nLatin - a oa ivez ur yezh ofisiel ; implijet e veze en darempredoù etrebroadel hag eil yezh alies e-touez an noblañsoù.\nGalleg - ne oa ket ofisiel ; hogen kemer a reas lec'h al Latin e lez ar roue e Varsovia e deroù an XVIIIvet kantved en darempredoù etrebroadel. Yezh ar skiant hag al lennegezh e oa hag eil yezh an noblañs.\nRuteneg - pe Slavoneg; a oa yezh ofisial gouarnamant an Dugelezh Veur betek 1697 (pa voe kemeret e lec'h gant ar poloneg); implijet e veze e darempredoù etrebroadel zo hag ar rannyezhoù anezhañ a veze komzet stank en Dug\nArabeg - ne oa ket ofisiel\nAdtapet diwar « https://br.wikipedia.org/w/index.php?title=Kenunaniezh_Pologn_ha_Lituania&oldid=1955459 »\nKemm diwezhañ d'an 15 C'hwe 2022 da 09:45


Buhez ar Sent/1912/Augustin a Gantorbery - Wikimammenn\nBuhez ar Sent/1912/Augustin a Gantorbery\n◄ Jul Augustin a Gantorbery Jorand ►\nRoue ar vro, ar pagan Ethelbert, hag ar rouanez kristen Bertha a reas d’eze eun digemer laouen. En em lakat a rejont da brezek a bep tu ar c’helou mat. Eun tammik iliz vihan chomet en he zav a-zilerc’h ar Vretoned a oe o iliz kentan. Prezek, oferennan ha badezi a rent enni.\nNe oa ket bla c’hoaz ma oant eno, pa c’houlennas Ethelbert ar vadeziant ; eleiz a gemeras skouer warnan, ha da oueliou ar Pantekost 597, dek mil Sôz a oe badezet en stêr an Tamis.\nDre anaoudegez vat, ar roue kristen a roas d’ar venec’h e balez hag eun dachen tro-war-dro a oa enni eun templ pagan ; eus ar palez e oe grêt eur manati hag eun eskopti.\nSant Augustin, sakret eskob en Arl, a oe kentan abad ha kentan eskob Kantorbery. Eus an templ e oe grêt eun iliz, ha, stag-a-stag outi, eur manati-all en enor d’an Ebestel Per ha Pol.\nAr pab Gregor a roas da eskob Kantorbery ar gwir da zougen ar pallium, pa vije oc’h oferennan, hag hen greas arc’heskob war Breiz-Veur a-bez. Koulskoude, eskibien Bro-Geumru  ha Bro-Gerne a chômas hep plegan d’ezan, dre ma c’houlenne oute prezek ar fe d’ar Zôzon : tenn e kavent digeri doriou ar baradoz da dud hag o devoa laeret digante bro goz o zadou. An arc’heskob a gavas muioc’h a zentidigez abeurz e Zôzon badezet.\nKelennet mat oa bet gant sant Gregor, gwir eo, war an doare d’o c’hemer :\n« Arabad eo, en devoa lavaret ar pab-ze d’ezan, diskar templou an idolou ; diskaret hepken an idolou a zo enne, binniget aneze, savet enne ôteriou, laket enne relegou ; en doare-ze, an dud a deuio buhannoc’h da adori ar gwir Doue el lec’hiou m’int boaz da vont dija.\n» Hag evel m’o deus ar c’hiz da lazan eleiz a ejenned, pa ginnigont sakrifisou d’an drouk-sperejou, pa vezo gouel an dedi, pe gouel ar verzerien, e c’halllont sevel lochennou tro-war-dro d’an templou troet en ilizou, hag ober leinou enne etreze ; mes elec’h lazan an anevaled en enor d’an diaoul, e lazfont aneze evit o dibri, hag e trugarekafont Doue a ro d’eze o gwalc’h ; en eur lezel gante, en doare-ze, urz da gemer eun nebeut plijaduriou korf, e teuer gwellan a benn d’o zrei war ar plijaduriou ene.\n» N’haller ket krennan pep tra pa ve d’ober gant eneou goue ; n’eo ket a lammou bras e saver war gern eur mene, mes a gammajou bihan. »\nSant Augustin a varvas d’ar 26 a viz mae 604.\nDizro Sôzon ha Bretoned Breiz-Veur\nIliz Rom eo kalonen ar bed kristen. Sant Augustin hag e venec’h a stagas outi iliz Bro-Zôz (604).\nAr roue Herri VIII, war digare ma ne dorre ket ar pab Klemant VII ar briedelez a oa etre Katel Aragon hag hen, a zistagas iliz Bro-Zôz diouz iliz Rom (1534).\nE vugale, Edouard hag Elisabeth, eus schismatiked m’oa deut ar Zôzon da vezan en amzer o zad, a reas protestanted aneze.\nAr gatoliked a oe diframmet digante o danve hag o gwiriou ; o beleien, o menec’h hag o leanezed a oe merzeriet pe harluet. Ar gaou, gant e vantel euzus, a c’holoas a nebeudou Breiz-Veur a-bez.\nAdalek ar bla 1778, an nebeudik katoliked a oa c’hoaz enni, kuzet hini aman, hini a-hont, a welas erfin o tont d’eze, a hiniennou, ar gwiriou nac’het outo 250 vla a oa.\nDa zispac’h 1793, eiz mil beleg eus hon bro, an ôtrou de La Marche,  eskob Kastel-Pol, unan eus ar re vrudetan aneze, a gavas digemer en Bro-Zôz hag a lakas, dre o reuziou hag o vertuziou, kalon ar brotestanted da denerât ouz ar gatoliked.\nEr bla 1850, Pi IX a c’hallas sevel a-neve eskoptiou Breiz-Veur, êt d’an traou tri-c’hant vla oa. Er bla 1901, kannad Leon XIII a gase e c’hourc’hemennou da Edouard VII, ha prest goude, roue Bro-Zôz, evit ar wech kentan abaoue pevar-c’hant vla, a lake e dreid war dreujou ar Vatikan.\n10.000 konversion a zigoue breman, bep bla, en Breiz-Veur ; n’eus ket eur familh ken ha ne vije ket enni eur c’hatolik bennak ; arôk kant vla aman, pobl Breiz-Veur, dizroët war hent ar wirione, ar furnez hag ar peuc’h, en devo kavet Fe koz e dadou.\nPedomp alïes evit dizro ar Zôzon, ha dreist-oll, evit hini hon breudeur Bretoned a Vro-Geumru hag a Vro-Gerne.\nAr pab en Rom en deus mall d’o gwelet adarre\n. . .o vevan sioulik\nWar barlen hon mamm zantel, an Iliz katolik.\n« Red eo gervel, emezan, an denved dianket ;\n» Eur pastor a dle bezan hag eur rummad denved. »\n↑ Cambrie ou Pays de Galles.\n↑ Tec’hel en devoa renket eus e eskopti, arôk an dispac’herien, d’an de kentan a viz meurz 1791. Mervel a reas en Londrez, d’ar 25 a viz du 1806. E relegou a oe digaset da Gastel-Pol er blavez 1868.\nEskob Landreger a renkas tec’hel eveltan.\nAdtapet diwar « https://br.wikisource.org/w/index.php?title=Buhez_ar_Sent/1912/Augustin_a_Gantorbery&oldid=37793 »\nKemmoù diwezhañ degaset d'ar bajenn-mañ d'an 26 Mez 2012, da 05:23.


Buhez ar Zent. pages 601, 602. Encyclopédie Marikavel.\npages 601, 602\nC'houec'hvet devez warn-ugent a viz Eost\nar-lerc'h sant Viktor, Zephirin a bignas war Gador sant Per, endre ma oa Septim-Sever impalaer.\nNe oa ket eur spered kaer, ha ber oa e studi; mes gouzout a reas piou da zibab da rei an dorn d'ezan. E-touez ar gristenien a oe tennet diouz ar prizon, goude m'oa bet Marcia o c'houlenn o frankiz digant he fried, an impalaer Kommod, e oa unan e hano Kallist, brudet abalamour d'e spered hag abalamour d'e reuziou; Zephirin hen galvas da zont d'e gaout, ha goude bezan e veleget, hen kargas da ren ar veleien ha da c'houarn ar « vered. »\nLezen ar vro a roë urz d'an dud d'en em glevet da gaout berejou etreze. Kallist a ouezas ober e vad eus al lezen-ze, hag en doare-ze e teuas an Iliz da vezan perc'hen he-unan war he madou ha war he leveou.\nUrz o devoa ar gristenieu da gaout berejou, mes n'o devoa urz ebet c'hoaz da gaout ilizou; kement-se zo anat pa ziskenner «en bered Kallist dindan an douar», rak ouspenn ar pazennou kaer, a-well d'an holl, a zo da ziskenn ennl, zo pazennou kuz d'ar gristenien da vont ha da zont, pa zave klask warneze.\nEn «bered Kallist», ar gristenien, war digare mont war-dro o re varo, a 'n em vode en noz d'ober o relijion. Abalamour da ze, ar baganed a lezhanve aneze «an dud a dec'h diouz ar sklerijen». (1)\nZephirin a oe ar pab a skoas an toliou gwasan war ar Vontanisted, hag an dristidigez en devoe da welet ar c'hristen bras Tertullian o trei gante.\nGourc'hemenn a reas d'ar veleien en em vodan endro d'o eskibien, pa vije ar re-man oc'h oferennan; gourc'hemenn a reas ive d'an arc'heskibien chom hep dougen eur varnedigez eneb eun eskob, heb ôtre ar pab.\nTriouec'h vla e chomas war Gador sant Per. Kroui a reas trizek beleg, seiz avieler ha trizek eskob. Kredi rêr e varvas merzer, hep gouzout netra skler awalc'h diwar benn e varo. N'eus deut skrid ebet, kouls lavaret, betek ennomp, war ar brezel grêt gant impalaered Rom d'an lliz, en penn kentan an trede kantved.\nE gorf a oe sebeliet en bered Kallist.\nAr gristenien gentan a lavare d'o bourrevien :\nSeul-vui e falc'het ac'hanomp, ha seul niverusoc'h e savomp, rak gwad ar verzerien eo had ar gristenien. Sanguis martyrum, semen christianorum.